5G hedagailu andana baimendu dute Ipar Euskal Herrian | 5G hedagailu andana baimendu dute Ipar Euskal Herrian – iparraldekohitza\nFrekuentzien Agentziak zabaldu maparen arabera, laurogei 5G hedagailuz goiti baimendu dituzte. Kasik denak Lapurdin dira, eta Free konpainiak du baimen gehien, oraingoz.\nDuela urte bat, ingurumen elkarteak asaldatu ziren Frantziako Gobernuak osasun krisia dela kausa etengabe luzatzen duen larrialdi egoera baliatuko zuelakoan 5G teknologiarako hedagailuen baimentzeko.\nHala gertatu da geroztik. Asalduraren iturri nagusia 2020ko martxoaren 26an Frantziako Ekonomia eta Finantza ministerioak atera dekretua zen. Alabaina, dekretu horrek larrialdi egoera baliatu du uhin elektromagnetikoen inguruan herriko etxe eta elkargoek zuten ahalmena kentzeko. Dekretuko lehen artikuluak hala dio argiki: “Herri batean instalazio irrati-elektriko baten erabiltzeko eta aldatzeko informazio txosten baten egiteko betekizuna ezeztatua da osasun larrialdian”. Geroztik, beraz, besteak beste sakelako telefoniaren konpainiek hedagailu moldaketak egin ditzakete herriko etxeak, elkargoak abisatu gabe. Frekuentzien Frantziako Agentzia Nazionalaren baimenik ere ez dute gehiago behar. Bizkitartean, jadaneko baimenduak izan diren 5G hedagailu berriak agentziak biltzen ditu bere Internet atarian, eta mapa batean ikusgai dira. Horri esker jakin daiteke Ipar Euskal Herrian berean Free, Orange eta SFRek laurogei 5G hedagailuz goitirentzat bidea zabal-zabala dutela, oraingoz. Non diren ere agertzen da. Frekuentzia horietarako enkanteak irailean ireki ziren, eta ez konpainiek, ez administrazioak ez dute denborarik galdu. Lehen baimenak urritik abendura artean jin dira.\nJoan den martxoko dekretuak badu beste erranaldi adierazgarri bat lehen artikuluan, beti: “Lehenago aipatu informazio txostena auzapezari eta herriarteko lankidetza erakundearen lehendakariari helaraziko zaio osasun larrialdia bururatu eta hilabetera”. Hots, konpainiak ez dira behartuak tokiko hautetsien abisatzerat. Ekainera arte luzatu den larrialdi egoerak irauten dueno hala segi dezakete.\nEz dira denak ados horrekin. Zenbait herriko etxek bozkatua dute 5G hedagailuen baimentzeen gibelatzeko eskaera. Cade eta Hendaiako ACE elkarteek egin lanaren emaitza ikus daiteke erabaki horietan.\nHendaiako herriko kontseilua izan zen lehena luzamen eskaera bozkatzen, joan den agorrilaren 26an. Zenbait egun berantago, Biriatuk eta Uztaritzek (irailaren 25ean) eta Azkainek (irailaren 29an) erabaki bera bozkatu zuten kasik hitzez hitz, argudio berekin. Laurek Klimaren Aldeko Herritar Itunak egin galdea aipatzen dute: “Itunak eskatzen du 5Garen kalteak neurtzea zuntz optikoari konparatuz baimenak eman baino lehen, eta ez ondotik”. Itunak aholkatu du, halaber, ingurumenarentzat eragin gutien duen teknikaren lehenestea, eta eztabaidaren luzamena gomendatu.\nBeste argudio bat erabili dute udalek tarrapata deitoratzeko: Ansesek, Frantziako Janariaren, Ingurumenaren eta Lanaren Osasun Segurtasuneko Agentzia Nazionalak, ez du oraindik bere azterketa egina. Agentziak berak dio “aditu zientifikoak ez direla 2021eko hondarra aitzin lotuko ikertzeko ardatz nagusiei”.\nCade elkarteak, landu duen 5Garen geldiarazteko manifestuan, esplikatu du teknologia berri horrek energia xahutzea emendatuko duela. Hori baliatu dute Hendaiak, Biriatuk, Uztaritzek eta Azkainek ere: “Ikusiz 5Ga zabaltzearekin izanen den energia eta klima mailako ondorioa, argindar kontsumoaren %2ko emendatzea aurreikusi dute”.\nAzkenik, lau herriek diote “frekuentzia banda berrietan uhin elektromagnetikoak hedatzen dituzten antena ezartze xedeek eta horien hedagailuak ugaritzeak herritarrak arranguratzen” dituela eta “segurtasunaren printzipioa lehenetsi” behar dela. Aho batez bozkatu dituzte erabakiak lau herrietan.\nBeste herri batzuek berdin egin dute geroztik. Senperek urriaren 8an bozkatu zuen, erranez “eginahala herriko etxe mobilizatzeko ez dela berantegi” eta “Euskal Elkargoari gomit” egiten ziotela “berdin egitera”.\nMaule-Lextarreko kontseiluak abenduaren 7an bozkatu zuen. Energia xahutze handiagoa aipatzen du bere deliberoan, baita sakelako tresneria guziaren osoki berritzerat behartuak izatea ere 5Garekin; beraz, orain artekoak botatzerat. “5G sarearekin iragartzen duten zerbitzuaren eta lituzkeen ondorioen arteko oreka” aztertu behar dela dio: “Bizi sozialean lituzkeen ondorioak —zerbitzu publikoen deshumanizazioa, ekoizpenen automatizazioa…—, baita ondorio ekologiko eta sanitarioak ere”. Zuntz optikoa lehenestea eskatzen du. Ez dute denek deliberoaren alde bozkatu, haatik, Maulen; Mixel Etxebestek, Christian de Gayek eta Armanda Akotzek kontra bozkatu baitute.\nTelefonia konpainiak hasiak dira, beraz, 5G hedagailuak ezartzen. Ipar Euskal Herrian laurogei gune baino gehiagotan erdietsi dituzte baimenak. Oraintxe, Free konpainiak ditu gehien, erdiak pasa. Ondotik datoz Orange eta SFR konpainiak. Bouyguesek bakarra du, maparen arabera.\nAzpimarratzekoa da baimendu hedagailu horiek lehenagotik hedagailuak zituzten guneetan direla, pentsatu bezala. 2G, 3G eta 4G hedagailuak plantan emanak diren haga, teilatu eta mendi tontorretan. Lapurdi itsasaldean dira gehien-gehienak ageri. Biarritz da kopuru handienarekin, Angelu eta Baiona hurbil dituela. Lapurdi barnealdeko zenbait herritan ere jada ukana dute baimena konpainiek. Baxenabarren, bi herritan; eta Zuberoan, Maulen. Horien plantan ematea gibelatzea eskatzeko deliberoa hartu duten herrietan ere bai, beraz.\nCade elkarteak luzamen eskaera bera bozkatzea galdegina dio Euskal Elkargoari, lehendakari eta gaiak hunki lehendakariordeei gutuna idatziz. Gutunarekin landu duen manifestua helarazi die. Bizkitartean, ez da deus deliberorik jin oraino elkargotik.\nManifestuan, 5Garen arriskuak eta ondorioak aztertu ditu ingurumen elkarteak. “5Gak hedagailu eta hedagailu hertziar arteko sareen plantan ematea eskatzen du, oinarrizko estazio deitzen diren haga batzuen puntan. Oinarrizko estazio horiek hedagailu ttipi batzuei konektatuak izanen dira hirietan: autobus geltokien aterpeetan, publizitate euskarrien gainean eta beste gisako hiri altzarietan”. Hedagailu horiek elkarrengandik ehun bat metrora behar baitute, airera barreiatuko diren uhin elektromagnetikoak aise gehiago izanen direla dio Cadek. Horrek osagarrian lituzkeen ondorioekin. “Osasunaren Mundu Erakundeko Minbizien Inguruko Ikerketen Nazioarteko Zentroak 2011tik errana du irrati frekuentzien uhin elektromagnetikoak minbizi eragile gisa sailka daitezkeela”.\nGehiago dena, hedagailu berriek elektrika energia aise gehiago behar dutela dio, eta oro har hainbeste hedagailuk orain arte baino energia xahutze handiagoa ekarriko dutela. Uhin hedatzeari gehitu behar baitzaio 5Garen medioz zabaldu eta atxikiko diren jendeei buruzko datuen ugaritzea. “Informazio sisteman sare biziki dentsoa da —ordenagailu puxantak eta datu base handiak—, zentro babestuetan zainduak eta baldintza berezietan atxikiak —aire girotua eta elektrika mozketez babesteko sokorri iturriak—”. Halako zentroek energia behar biziki handia dute.\nTeknologia berriaren bidez konektatuko diren tresnek berriak izan beharko dute. Orain arteko sakelako telefono eta gaineratekoek ez lukete balio. Ondorioz, sekulako hondakin elektroniko zama eragingo luke, baita milioika tresna berriren ekoizteak dituen ingurumen kalteak ere.\nZuhaitzak ere poxeluan ditu iduriz 5Gak. “Erresuma Batuko Gobernuak egin ikerketa batek erakutsi du zuhaitzek uhinen hedapena trabatzen dutela; bereziki hostoek”, dio Cade elkarteak. “Horrek esplika dezake hiri pilotu ziren Frantziako hirietan zuhaitz mozketak ikusi izana” salatu du. “Osasun, ingurumen eta gizarte arrazoiengatik, bizimolde arrazoiengatik, hots, 5Garen hedapena gibelatzearen alde agertzea eskatzen dizugu” esaldiak bururatu du hautetsiei bidali manifestua.


Badok | ‘Zeru horren infernuak’-en estreinaldia\n‘Zeru horren infernuak’-en estreinaldia\nJoan den urtarrilean aurkeztu zuten jendaurrean William Shakespeareren 154 sonetoak euskarara ekartzeko Juan Garziak egindako urteetako lanaren emaitza. EHUko Mikel Laboa Katedrak sustatutako proiektu mardulak bi alderdi ditu: batetik, idazle ingelesaren sonetoak euskaraz eta ingelesez biltzen dituen liburukote ederra, eta bestetik, Zeru horren infernuak disko bikoitza. Lehen diskoak, Ahotsak azpititulua duenak, hainbat kulturgilek errezitatutako sonetoen grabazioa jasotzen du, eta bigarrenean, Musikak izenekoan, Joxan Goikoetxeak kantu bihurtutako 23 soneto entzun ahal dira hainbat kantariren ahotsean: Mikel Urdangarin, Eñaut Elorrieta, Maika Etxekopar, Maddi Oihenart, Xabier Montoia, Olatz Prat…).\nJoxan Goikoetxeak zuzendu ditu ‘Zeru horren infernuak’ diskoa eta ikuskizuna.\nIragarri bezala, diskoaren lehen zuzeneko aurkezpena martxoaren 29an egingo dute Donostiako Viktoria Eugenia antzokian, 19:00etatik aurrera. Joxan Goikoetxearen zuzendaritzapean bildutako kantari eta musikari talde zabal bat arituko da eszenatokian. Olatz Prat, Amaia Azkue, Pier Paul Berzaitz, Estitxu Pinatxo eta Petti izango dira abeslariak, eta Roberto Yaben, Michel Longaron, Iosune Marin, Maider Zapirain, Txema Garzes, Felipe Ugarte eta Juanjo Otxandorena musikariak. Horrez gain, Ximun Fuchs aktoreak Shakespeareren sonetoak errezitatuko ditu, eta Montse Zabalzak prestatutako koreografiak dantzatuko dituzte Txori Garcia Urizek, Ion Barbarinek eta Zabalzak berak.\nIkuskizunaren eszenografiaren diseinua, disko-liburuan bezala, Koldobika Jauregi artistak egin du.\nMundua ala gu\nETIKETAK:Eñaut ElorrietaJoxan GoikoetxeaMaddi OihenartMikel UrdangarinPettiPier Paul BerzaitzXabier Montoia


‘Hizkuntzen kudeaketa osasun arretan’ Berezko Titulua sustatzeko lankidetza hitzarmena sinatu dute UEMAk eta EHUk | UEMA - Udalerri Euskaldunen Mankomunitatea\nHasiera » Zehaztu gabe » ‘Hizkuntzen kudeaketa osasun arretan’ Berezko Titulua sustatzeko lankidetza hitzarmena sinatu dute UEMAk eta EHUk\n‘Hizkuntzen kudeaketa osasun arretan’ Berezko Titulua sustatzeko lankidetza hitzarmena sinatu dute UEMAk eta EHUk\n2021(e)ko irailak 17 Zehaztu gabe Erantzunak desaktibatuta daude ‘Hizkuntzen kudeaketa osasun arretan’ Berezko Titulua sustatzeko lankidetza hitzarmena sinatu dute UEMAk eta EHUk sarreran\nUEUk sustatutako EHUren Berezko Titulua da Hizkuntzen kudeaketa osasun arretan: euskara komunikazio klinikoan, eta UEMAk lagundu egingo du “osasun arduradunak eta profesionalak hizkuntza beharren eta hizkuntza eskubideen eta irizpideen garrantziaz gehiago kontzientziatzeko lanabesa” izango dela iritzita. Gaur goizean sinatu dute hitzarmena, UEUren Eibarko egoitzan. Hitzarmenaren arabera, 2021-2022 ikasturtean UEMAk diruz lagunduko du Berezko Titulua, eta UEMAko kide diren udalei proposatuko zaie herritarrek graduondokoa eginez gero matrikularako diru laguntza ematea.\n[Ane Sarasua Udako Euskal Unibertsitateko idazkari nagusia, Jon Zarate graduondokoaren zuzendaria eta Iraitz Lazkano UEMAko lehendakaria, gaur goizean, Eibarren egindako agerraldian].\nUEMAk eta EHUk lankidetza hitzarmena sinatu dute gaur Hizkuntzen kudeaketa osasun arretan Berezko Titulua sustatzeko. Zehazki, UEMAren izenean Iraitz Lazkano lehendakariak eta EHUren izenean Jesus Salmeron EHUko Farmazia eta Elikagaien Zientziak Saileko zuzendariak sinatu dute hitzarmena, eta UEUren Eibarko egoitzan egindako agerraldian izan dira Jon Zarate graduondokoaren zuzendaria eta Ane Sarasua Udako Euskal Unibertsitateko idazkari nagusia ere, UEUk sustatutakoa baita Berezko Titulua.\nGraduondoko honen helburua da osasun arloko profesionalak jabetzea osasun-arretan hizkuntzek duten garrantziaz, eguneroko lanean praktika egokiak bermatzeko. Horretarako prestatu dira Berezko Tituluaren edukiak, hiru modulutan bereizita. Lehenengoan oinarriak jorratuko dira, osasun-jardueraren paradigmekin batera Euskal Herriko egoera soziolinguistikoa eta euskara normalizatzeko planak ezagutaraziz. Bigarrenean, berriz, hizkuntzak arretaren kalitatean duen garrantzia aztertuko dute, nazioarteko ereduak nabarmenduz. Azkenik, aurrera begirako estrategiak landuko dituzte hirugarren moduluan.\nGraduondokoa online izango da UEUren ikasgela birtualaren bitartez, 2021eko urriaren 8an hasi eta 2022ko apirilaren 8ra bitartean, eta modulu bakoitzaren amaieran aurrez aurreko saio osagarriak ere izango dira UEUren egoitza akademikoan. Ikasturtea amaitzerako, mintegietara agertzeaz gain bukaerako lan bat ere egin beharko dute ikasleek, graduondokoan landutako edukiaren arabera ikerketa edo proiekturen bat landuz. Kredituei dagokienez, 15 ECTSko balio akademikoa izango du Berezko Tituluak.\nOsasun arduradunak eta profesionalak kontzientziatzeko lanabesa\nUEMAko lehendakari Iraitz Lazkanok gaurko ekitaldian nabarmendu duenez, UEMA osasun zerbitzuetan hizkuntza eskubideak bermatzeko urte askoan egiten ari den lanaren osagarri da hitzarmen hau, “lantzen eta aldarrikatzen ari garen alorretan hainbat profesional dagoeneko lanean ari direla ikusita, ahaleginak batzeko eta laguntza eskaintzeko modua baita elkarlanerako hitzarmen hau”.\nUEMAk agerraldia egin zuen ekainean Eusko Legebiltzarrean, udalerri euskaldunetako osasun zerbitzuetako hizkuntza eskubideei buruzko datuak aurkezteko. UEMAk bi urtetik behin egin ohi du behaketa, eta ez du eboluziorik sumatu aurrekotik hona: bost langiletik batek ez daki euskaraz. Pediatren kasua larriagoa da, herenak ez baitira euskaldunak. Behaketan jasotako datuak aletu ondoren, Eusko Legebiltzarreko Osasun Batzordean azterketaren giltzarri nagusiak eta zenbait ondorio eta gogoeta ere aurkeztu zituen UEMAk. Besteak beste, profesionalak euskaraz prestatzeko eta euskarazko eskaintza osatzeko premia dagoela nabarmendu zuen.\nIzan ere, Lazkanoren hitzetan, “kizkuntza eskubideak bermatzea da azken helburua, baina hori kate baten azken begia da. Begiz begi josi behar da katea, eta hor badira urratsak egiteko. Legebiltzarreko Osasun Batzordean nabarmendu bezala, profesionalen prestakuntzari dagokionez, euskarazko eskaintza osatzeko premia dago. EHUn egin dira urrats batzuk urteotan, eta horiek sendotzea da eginkizun; NUPen Medikuntza gradua ematen hasi dira, baina erdara hutsez. Horrekin batera, ez dira gutxi osasun ikasketak egitera kanpora jo behar duten ikasleak ere. Beraz, katebegiaren hasierako puntuan, ezinbestekoa da euskarazko eskaintza sendotzea, eta ikasle euskaldunek bertan ikasi ahal izateko bitartekoak taxutzea”.\nEra berean, kudeaketan bete-betean txertatu behar dira hizkuntza irizpideak, gogoan izanik oinarri bat: erakundeek betebeharra daukate herritarren hizkuntza hautua bermatzeko. Osasun arduradunen eta profesionalen artean ere gizarteratu behar da hori: herritarrenak direla hizkuntza eskubideak, eta zerbitzuaren kalitatean ezinbesteko aldagaia dela pazienteak aukeratutako hizkuntzan jardun ahal izatea.\nZehazki, horretan eragitera dator orain UEMAren eta EHUren artean sinatutako lankidetza hitzarmena eta Hizkuntzen kudeaketa osasun arretan: euskara komunikazio klinikoan Berezko Titulua.\n“Gero eta euskaldunagoa den gizarte batek aditu euskaldunak behar ditu”\nUEUren izenean, Ane Sarasua idazkari nagusiak adierazi duenez “UEUrentzat ildo estrategikoa da goi-mailako formakuntzarena, bi arrazoiengatik: alde batetik, gizarte aurreratuek ezinbestean behar dituztelako kualifikatutako adituak eta gero eta euskaldunagoa den gizarte batek aditu euskaldunak behar dituelako. Tamalez, oraindik gutxiengo bat da euskaraz maila honetan egiten den eskaintza. Hori dela eta, egon behar du norbait traktore lanak egingo dituena esparru honen alde; sinergiak bilduko dituena eta indarrak metatuko dituena. Horixe egiten dabil UEU. Urtetik urtera, UEUk gizartearen beharrak aztertu, adituak bildu eta proposamen berriak gizartearen eskura jartzen ditu. Eta hori egiteko biderik eraginkorrena #ElkarEkin egitea dela sinesten dugu. Graduondoko hau posible izango da hemen gauden eragile guztien bultzadagatik”.\nAditu Tituluaren zuzendaritzaren eta antolaketaren ardura duen Jon Zaratek, berriz, “graduondoko hau bezalako formazio tituluek euskal osasun sistemako erakundeen eta enpresen goreneko aintzatespena eta osasun profesionalen babesa behar duela” gogoratu nahi izan du, eta “graduondoko honen ideiaren eta diseinuaren arduradun nagusia izan den Aitor Montes goraipatzeaz gain, sortzetiko enborrak aurrerantz doazen heinean adaska berriekin duen ilusioa” azpimarratu nahi izan du.\n· Iturria: ueu.eus\nHizkuntzen kudeaketa osasun arretan: euskara komunikazio klinikoan (EHUren Aditu Titulua) Hasiera-data: 2021eko urriaren 8a.\nAmaiera-data: 2022ko apirilaren 8a.\nTokia: Eibar – Markeskoa Jauregia.\nOrdutegia: Hilean baten, ostiraletan. 16:00-20:00\nOrdu kopurua: 150 ordu.\nMatrikula-epearen hasiera: 2021eko maiatzaren 26a.\nMatrikula-epearen bukaera: 2021eko irailaren 17a.\nHizkuntzen Kudeaketa Osasun Arretan: Euskara Komunikazio Klinikoan EHUren Aditu Titulua da eta UEUren laguntzarekin eskaintzen da.\nGraduondoko honek osasun-jarduera eta hizkuntza, euskara alegia, uztartzea du xede, ikuspegi profesional zein akademikotik, arretaren normalizazioa helburu. Horrenbestez, arretaren normalizazioa hauxe litzateke: indarrean eta eskura dagoen ebidentzia zientifikoan oinarrituriko eta, aldi berean, pertsonan zentraturiko osasun arreta eredu integratua. Aurrekoari jarraituz beraz, pazientearen hizkuntzan eskaintzen den arreta integratua litzateke; edonon, edonoiz, maila guztietan, ahoz zein idatzizko komunikazioetan, kalitatezkoa, errespetuzkoa eta ulergarria izan dadin, betiere pazientearen izaerarekin bateragarria, aldi berean segurtasun klinikoa eta kulturala bermatzeko. Arretaren normalizazioak hizkuntza eta arreta banaezinak izatea dakar, eta beraz, berezkoa du osasun arreta euskaraz eskaintzea. Ulergarria da, horregatik, arretaren normalizazioa hizkuntzaren normalizazio-prozesuan ere lagungarria izatea.\nHau guztia gogoan, hizkuntza eta osasun-arretaren gaia jorratzeko, lehenik eta behin osasun-jarduera bere testuinguruan kokatu behar da, horretarako gaur egun ardatz dituen paradigmak ondo aztertuz.\nOsasun-arreta euskaraz bermatzeak aldaketa sakona eskatzen du nahitaez; taxuzko ezarpen-prozesu sendo eta eraginkorra. Arretaren normalizazioa eta xede horrekin osasun-sisteman euskararen erabilera normalizatzea, ez da nolanahiko erronka.\nZuzendaritza eta antolaketa\nZuzendaria: Jon Zarate (UPV/EHUko Euskara erretoreordea)\nJon Zarate (UPV/EHUko Euskara erretoreordea)\nIzaskun Elezgarai (UPV/EHUko irakasle eta ikertzailea eta UEUkidea)\nItziar San Martin (UPV/EHUko irakasle eta ikertzailea)\nAitor Montes (Osakidetzako famili medikua)\n2021-2022 ikasturtean 3. edizioa izango da.\nUrritik apirilera bitartean izango da, proiektua aurkezteko orduan luzatzeko aukerarekin.\nAurrez aurreko eskolak ostiraletan (arratsaldez) izango dira, modu sinkronoan (online) edo aurrez aurre, egoeraren arabera.\nKredituak: 15 ECTS\nUPV/EHUko lotura: Hizkuntzen Kudeaketa Osasun Arretan: Euskara Komunikazio Klinikoan\nIzena emateko HEMEN.\nInformazio gehiagorako: (Ainhoa Latatu, a.latatu@ueu.eus, 943821426)\nGraduondoko honen helburua, hauxe litzateke: osasun arloko profesionalak, ebidentzian oinarrituriko gaitasunak erdietsiz, osasun-arretan hizkuntzek duten garrantziaz jabetzea euren ibilbidean jarduera egokiak bermatzeko.\nArretaren normalizazioan aurrera egiteko gaiaren inguruan sustrai sendoak ezartzeko ezagutza zabaldu eta partekatu nahi da.\n1. modulua: OINARRIAK (3 ECTS)\nGaur egungo osasun-jardueraren paradigmak\nEuskal Herriko egoera soziolinguistikoa, eta bere banaketa administratiboa.\nEuskal Herrian euskararen erabilera normalizatzeko garatu/sortu diren planak. Euskara Planak\n2. modulua: HIZKUNTZA ETA ARRETAREN KALITATEA (3 ECTS)\nHizkuntzak arretaren kalitatean duen garrantzia\n3. modulua: AURRERA BEGIRAKO ESTRATEGIAK (4 ECTS)\nIkerketa eta hizkuntza\nOsasungintza eta euskara: ikuspegi kritiko zabala: Hiztun aktiboak bihurtu.\nTerminologia eta tresna informatiko lagungarriak\nPROIEKTUA (5 ECTS)\nModulu bakoitzean saio presentzial bat egongo da edukien jarraipen egokia ziurtatu eta edukiei lotutako esperientzia praktikoak ezagutzeko. Egoeraren arabera, saio presentzial hori ONLINE izango da, formato sinkronoan, edo egoerak bermatuta, aurrez aurrekoa.\nGraduondokoan jorratutako edukiak lantzeko ikasleek AMAIERAKO PROIEKTUA bat garatu beharko dute. Proiektuaren gaia ikasleak zehaztuko du eta horri lotutako tutorea esleituko zaio.\nOsasun-zerbitzuei hertsiki lotutako profesionalak: mediku, erizain, farmazialari, fisioterapeuta, psikologo … .\nOsasun arloan lan egiten duten beste esparru batzuetako profesionalak: zerbitzuburuak, teknikariak, administrariak… .\nGai honen inguruan sakondu nahi duten graduatu berriak, osasun arlokoak, zein hizkuntza edo soziologiaren arlokoak.\nUPV/EHUren titulua izanik izen-ematea eta matrikulazioa UPV/EHUko Berezko Tituluen sarbidetik egin beharko da, hemendik.\nIzena emateko epea irailaren 17ra arte zabalik egongo da.\nGutxieneko ikasle kopurua gaindituta, matrikulazio epea zabalduko da irailaren bigarren hamabostaldian, hau ere UPV/EHUren bitartez.\nAurreko albistea Gorako Errekurtsoa aurkeztu du UEMAk Nafarroako 2108/2021 ebazpenaren aurka, larrialdiak kudeatzeko oposizio-lehiaketan euskara kontuan hartu ez izanagatik\nHurrengo albisteaEiTB euskara normalizatzeko sortu zela gogoratu eta adierazpenetan euskaraz aritzeko deia egin die UEMAk udal ordezkariei eta herritarrei


(«Ekialde (geografikoa)» orritik birbideratua)\nEkialdea edo sortaldea lau puntu kardinaletariko bat da. Lurraren erotazioaren norabidea eta norantza daukana. Meridianoaren perpendikularrak sortutako norabideetako bat da. Hitzarmenez, gizartean eta zientzian onartuena ekialdea mapen eskumaldean agertzea da (irudiko iparrorratzean bezala).\nMunduaren ikuspegia[aldatu | aldatu iturburu kodea]\nOrriaren azken aldaketa: 4 apirila 2015, 22:35.


Zapatuetan Jauregizar plazan merkatua egiteko proposamena egin du Sopelako Udalak - Sopela - Hiruka.eus\nZapatuetan Jauregizar plazan merkatua egiteko proposamena egin du Sopelako Udalak\nErredakzioa 2021-07-02 10:12\nZapatu goizetan Jauregizar plazan jarri gura dute azoka. © SOPELAKO UDALA\nJauregizar plazan norberak ekoitzitako elikagaiak eta produktuak saltzeko postuen lizentziak eskuragarri jarri ditu Sopelako Udalak. Asmoa da zapatuetan, goizero, hornidura-azoka bat egitea herritarrek bertako produktuak eskuratu ditzaten.\nJauregizar plazan merkatua osatzeko asmoagaz, Sopelako Udalak lizentziak eskatzeko prozesua ireki du, bertan kokatuko dituzten zortzi postuetako bat eskatzeko. Horren bitartez, zapatu goizetan, 09:00etatik 14:00etara, bertan ekoiztutako barazkiak, frutak eta bestelako produktuak saltzeko azoka jarri gura dute; ekoizleek 06:30ean bertaratu ahalko dira beren produktuak jartzeko.\nBaldintzei dagokienez, udal-iturriek zehaztu dute eskatzaileek udalerriko kaleko salmenta arautzen duen ordenantzaren 14. artikuluan ezarritako baldintzak bete beharko dituztela. Bestalde, kontsumora bideratutako elikagaien ekoizleak Elikagai Enpresen eta Elikagaien Osasun Erregistro Orokorrean (RGSEAA) inskribatuta egon beharko dira.\nLehen mailako ekoizpenetik zuzenean datozen eta hasierako izaeran funtsezko aldaketarik izan ez duten nekazaritzako elikagaien kasuan (elaborazioa, eraldaketa, ontziratzea, biltegiratzea eta banaketa), elikagai motaren arabera, ekoizleak Abeltzaintza Ustiategien Erregistro Orokorrean (REGA) inskribatuta egon beharko dira, animalia-jatorriko produktu jakin batzuk direnean; aldiz, landare-jatorriko produktuak direnean, Nekazaritza Ekoizpenaren Erregistro Orokorrean (REGA) izena emanda egon beharko dira.\nEskaerak egiteko informazio guztia eta araudia lotura honetan deskargatu daiteke.\nBendeja arautuko duen ordenantza indarrean egon arte ekoizleek "behin-behinean jardun ahal izateko" bidea bilatuko du Sopelako Udalak\nUnai Brea 2019 aza 20 Sopela\nKalean bendeja egitea eragozteagatik hainbat herritarrek kexak aurkeztu dituzte Sopelako Udaletxean. Josu Landaluze alkateak, HIRUKAk gai horren ga...\nSopelan bendeja debekatzeaz kexatu dira hainbat herritar\nSopelako udal-gobernuak agindua eman du herrian bendeja ez baimentzeko, sopela.net agerkariak argitaratu duenez. Iturri beraren arabera, salmenta-m...


Hondarribiko traineru jaitsiera, larunbatean, itsasoan - Bidasoko Hitza : Bidasoko Hitza\nHondarribiko traineru jaitsiera, larunbat arratsaldean, itsasoan\nGuztira, 42 ontzi uretaratuko dira: gizonetan 22, emakumeetan hamar, beteranoetan bederatzi eta gazteetan bakarra.\nHondarribiko emakumeen trainerua iazko jaitsieran\nHondarribiko XIX. Traineru Jaitsiera egingo dute larunbat arratsaldean, 16:00etatik aurrera, Hondarribia Arraun Elkarteak antolatuta. Eguraldi ona espero denez, udaran egiten den estropadaren leku beretik abiatuko dira traineruak, hondartza paretik, baina lau luzera beharrean, bi luzera egingo dute proba. Hau da, itsaso zabalera asko aterako dira parte hartzaileak.\nGizonetan 22 traineru lehiatuko dira, emakumeetan hamar, beteranoetan bederatzi eta gazteetan bakarra, bertokoa.\nGazteak aterako dira aurrena (16:00etan), ondoren beteranoak (16:01), emakumeak gero (16:10), eta gizonak azkenik (16:20).\nOarso-Bidasoko klubei dagokionez, emakumeetan Hondarribia, Hibaika eta San Juan lehiatuko dira. Gizonetan, berriz, Hondarribia AEk hiru ontzi uretaratuko ditu, eta Koxtapek eta Sanpedrotarrak, bina.\nOrotara, Eusko Label Ligan ariko diren sei traineruk eman dute izena Hondarribiko neguko testerako (Hondarribia, San Pedro, Orio, Donostiarra, Ondarroa eta Isuntza), baita Euskotren Ligako laurak ere (Orio, San Juan, Donostiarra eta Arraun Lagunak).


Osakidetzaren "gainkarga" eta "utzikeria" salatu dituzte anbulatorioko lehen arretako langileek - Azpeitia - uztarria.eus\nOsakidetzaren "gainkarga" eta "utzikeria" salatu dituzte anbulatorioko lehen arretako langileek\nAndoni Elduaien 2022-01-13 14:41\nAnbulatorioaren aurrean elkartu dira hainbat lagun. (Julene Frantzesena)\nHainbat langile elkartu dira 13:00etan, anbulatorioaren atarian, Osakidetzan bizi duten egoera salatzeko. Lehen arreta zerbitzua "itolarrian" dagoela nabarmendu dute ELA, SATSE, LAB, CCOO eta UGT sindikatuek. Lehen mailako arretaren aurrekontua handitzea eskatzen dute, Europako Batasunaren parera iritsi arte.\nELA, SATSE, LAB, CCOO eta UGT sindikatuek deituta, Azpeitiko anbulatorioko lehen arretako langileek elkarretaratzea egin dute gaur, osteguna, 13:00etan hasita, osasun zentroaren atarian. Anbulatorioan lan egiten duten langileek hainbat minutuko lan etena egin dute, Osakidetzaren "gainkarga" eta "utzikeria" salatzeko. Gainera, egoera horri aurre egiteko, "berehalako neurriak" eskatu dituzte.\nAbenduaren 22an ere protestak egin zituzten anbulatorioen atarietan, Osakidetzako oinarrizko osasun zentroetako egoera "jasanezina" zela salatzeko. "Plantillen eskasia nabarmena da. Osakidetzak, besteak beste, koronabirusaren autotest neurriak ezarri ditu; hau da, paziente bakoitzak bere lagina jaso behar du, lan hori egiteko nahikoa langile ez dagoelako". Sindikatuen iritziz, Osakidetzan gertatzen ari dena ez da pandemiaren ondorioa bakarrik; izan ere, lehen arretako langileek "hiru greba egun" egin zituzten 2019an, orduan bizi zuten egoeraren larritasuna salatzeko. Ordutik, egoerak "okerrera" egin duela azaldu dute sindikatuek: "Pandemiaren aurreko egoera estrukturala are gehiago larriagotu du egungo osasun krisiak".\nSindikatuek azaldu dutenez, beharginen lan baldintzak eta herritarrei eskaintzen zaien arretaren kalitatea "prekarizatzeaz" gain, pandemia "murrizketak aplikatzeko" eta pazienteak osasun publikora iristea "zailtzeko" aitzakia bihurtu duela Osakidetzak. Era berean, "plangintza, errefortzu eta inbertsio eza" ere salatu dituzte. Are gehiago: pandemiaren kudeaketak eragindako "lan kargaren igoera esponentziala" dela eta, lehen arreta "itolarrian" dagoela nabarmendu dute sindikatuek.\nSindikatuek lehen mailako arretaren aurrekontua handitzea eskatu dute, Europako Batasunaren parera iritsi arte –BPGaren %7–. Gainera, lan taldeak "berehala indartzea" eta kategoria guztietan "nahikoa" giza baliabide egotea nahi dute; izan ere, milaka plaza gehiago behar direla aurreikusi dute. Era berean, aldi baterako langileak finkatzea eta gehiegizko aldi baterako kontratazioarekin amaitzea eskatu dute, baita lan kargak arrazionalizatzea eta absentzia guztiak lehen egunetik ordezkatzea ere. "Lehen mailako arreta lehenesten eta indartzen duen estrategia behar da, hamarkada bat baino gehiago daramatzan desegitearekin kontrajarrita".\nHilaren 23rako osasun publiko indartsu baten alde protesta egiteko deia egin dute SATSE, ELA, LAB, CCOO eta UGT sindikatuek. Egun horretan, Donostian, Bilbon eta Gasteizen egingo dituzte mobilizazioak.


Auzia Euskaraz (epaiBi): Bitartekaritza eta Arbitrajea aztergai\nBitartekaritza eta Arbitrajea aztergai\n2016-09-06 Auzia Euskaraz!\nGero eta herritar gehiagok aukeratzen dituzte bide alternatiboak gatazkak konpontzeko, prozesu judizialetan sartu ordez. Gatazkak epaitegietara jo gabe konpontzeko bideetako bi dira Bitartekaritza eta Arbitrajea. Arbitrajean, erabakia arbitro baten eskuetan uzten da; bitartekaritzan, aldiz, ez dago arbitrorik, bitartekariek hartzen dute parte, eta horien zeregina da aldeen arteko komunikazioa erraztea zein aldeak beraien artean akordioa lortzera bideratzea.\nArlo horietako profesionalei zuzenduriko bi kongresu antolatu dira hurrengo asteetarako. Batetik, “Bitartekaritza, Arbitrajea eta Zigorreko Compliance-ari buruzko I. Kongresua” egingo da irailaren 8tik 10era Pontevedran (Galizian); bertan, nazioarteko hainbat adituk hartuko dute parte, gatazkak konpontzeko bide horietan sakontzeko.\nEta, bestetik, azaroaren 10 eta 11n ‘International Arbitration Congress’ delakoa egingo da Bartzelonan, arbitrajea abokatutzaren mundura gerturatzeko eta eremu horretako hainbat arlotan sakontzeko. Honako hauek dira bertan landuko dituzten gai zehatzak:\n-Ordena publikoaren alderdi formala\n-Arbitrajea jabetza industrial eta intelektualaren eremuan\n-Administrazioa eta arbitrajea\n-Europar Batasuneko Zuzenbidea eta arbitrajea\nKongresuaren edizio berriarekin nahi dute elkargune hori sendotzea eta kongresua bera erreferente bilakatzea arlo horretako profesionalentzat.\nGaiari buruzko legeria:\n• 60/2003 Legea, abenduaren 23koa, Arbitrajekoa\n• 1/2008 Legea, otsailaren 8koa, Familia Bitartekaritzakoa\nIturriak: www.abogacia.es / www.informativojuridico.es / www.euskadi.eus


Baga Biga: Googleren Street View zerbitzua mendi garaienetara iritsi da\nGoogleren Street View zerbitzua mendi garaienetara iritsi da\nEverst, Aconcagua, Elbrus eta Kilimanjaro mendien 360 graduko ikuspegi panoramikoak gehitu dituzte\nGooglek Everesten, Elbrusen, Kilimanjaroren eta Aconcaguaren 360 graduko ikuspegi panoramikoak gehitu ditu Street View sistemara. Aukera berri horrekin ez da beharrezkoa izango munduko gailurrik garaienak dauden lekuetara joatea horien ikuspegiaz gozatzeko; ordenagailu aurrean jarri, eta Google bilatzaileko mapen sistemak duen Street View zerbitzua martxan jartzearekin nahikoa izango da.\nDan Fredinburg alpinista arduratu zen Europako, Amerikako, Asiako eta Afrikako mendi garaienetara joan eta beharrezkoaak ziren irudiak hartzeaz. Inguruneak ekipo handi bat eramateko jartzen zituen arazoak ikusita, kamera arrunt batekin hartu zituen, eta, gero, laborategian tratatu zituzten.\nPublicado por Iker Barrena en 5:25\nGoogleren Street View zerbitzua mendi garaienetara...\nGooglek WhatsApp erosi nahi du 1.000 milioi eurore...\nRobert Mapplethorpe eta Patti Smith biluzian, New ...


Iritzia. Xabier Kerexeta. Entzun, mesedez – Irunero\nPosted on 2013(e)ko urriak 21 by Irunero\nGaurgero baten batek erantzungo dit: idatzi egiten baduk, “irakurri, mesedez” beharko duk, eta ez entzuteko eskatu. Bada, horixe bera etortzen zait neuri burura Irungo tren geltokian mugitzen diren letra gorri argi-tsuz osaturiko kartela ikusten dudan aldiro. Erdarazko atención señores-en euskal bertsioa da. Hortik aurrera badu euskaraz akatsik; baina tira, larriegirik ez, euskaldunok zeinen gaizki ohitu garen kontuan harturik. Egia esan, okerrago ere izan zitekeen. Batetik, mezua ahoz ematekoa balitz (seguruenik hartara prestatu zen, eta gero idatzira zuzenean pasa) ez legoke batere gaizki, alderantziz: baten batek euskaraz esateko pentsatu du mezua, itzulpen hutsa egin gabe!; bestetik, señores hori jaun-andreak ez baina jaunak itzultzea ere bazuten, eta zuzenean kendu egin dute.\nEz zatekeen lehen aldia izango erdaraz gaur egun zaharkiturik -besterik ez esatearren- dauden esamoldeak euskaraz are larriago geratzea. Gogoan dut duela ez hain aspaldi Txingudi Ikastolan zabaldutako hiruhileko bazkarien programan (eta catering enpresa Arrasatekoa denez, ziur aski Euskadiko hainbat eta hainbat tokitan) erdarazko “los hijos” euskaraz “semeak” itzuli zutela. Euskaldunon artean beti kexatu behar duenik falta izaten ez denez, norbait kexatu omen zen, zeren eta hurrengo ikasturtean erdaraz “los hijos e hijas” jarri baitzuten. Imajinatzen dut eszena: euskarazko gutun bat iritsiko zen bulego batera; batek ireki, euskaraz zegoela ikusi eta beste bati, beharbada kanpoko itzultzaile bati, erdaratzeko eskatu. Erdaraz irakurri eta, nola ez, genero kontuetan Euskal Herriko erdaldunak oso sentiberak direnez gero, zuzentzeko agindua eman.\nHori bai, euskaraz “semeak” jarraitu zuen. Izan ere, nori pasako zitzaion burutik gaiak euskararekin inolako zerikusia izan zezakeenik? Nori pasako burutik euskara ez dela erdararen kalko hutsa, bere ezaugarriak dituela? Oraindik ere, eskerrak eman beharko, hasierako bertsio hartan “los padres” “aitak” ez baina “gurasoak” itzuli zutelako!\nHamaika entzuteko jaioak gara.\nPosted in InformazioaTagged Xabier Kerexeta


CAFeko zuzendaritzari Jerusalen hiriko tranbiaren proiektuan parte-hartu\nCAFeko zuzendaritzari Jerusalen hiriko tranbiaren proiektuan parte-hartu ez dezan eskatzeko elkarretaratzea –\nHainbat herri-eragilek elkarretaratzea deitu dute Beasainen, CAFeko zuzendaritzari Jerusalen hiriko tranbiaren proiektuan parte-hartu ez dezan eskatzeko.\nLarunbatean, ekainak 5, CAFeko Akziodunen Batzarra dela, CAF. Jaitsi Zaitez Israelen Apatrheidaren Trenetik koalizioan artikulatutako hainbat herri-eragilek elkarretaratzea deitu dute CAFen egoitzaren aurrean, Beasainen, 12.00etan.\nLarunbateko batzarra dela eta, Arantza Tapiari, Eusko Jaurlaritzako Ekonomiaren Garapeneko sailburuari, eta Maria Ainhoa Ondarzabal Izaguirreri, Eusko Jaurlaritzako Enpresak Nazioartekotzeko Agentziako zuzendariari, gutunak bidaltzeko ekintza bat hasi dute, CAFen akzioak dituen gobernu bateko kide gisa dituzten rolak erabil ditzaten eskatzeko, eta enpresak Palestinako lurralde okupatuan lan egiteari utz diezaion exijitzeko.\nGainera, duela bi hilabete, Amnesty Internationalek gutun bat bidali zien CAFeko akziodunei, proiektua legez kanpokoa zela esanez, eta Akziodunen Batzordean duten posizioa erabil zezatela zuzendaritzari proiektua bertan behera uzteko eskatzeko.\nBestalde, dagoeneko Norvegiako zortzi sindikatuk eskatu dute CAFi boikota egitea, eta Europa osoan kanpaina batek CAF kontratatzeari uko egiteko eskatu die erakunde publikoei, Palestinako giza eskubideak errespetatu eta Israelgo JLR eta kokaguneen legez kanpoko enpresan parte hartzeari utzi arte.\nEta duela gutxi, Norvegiako Bankuak erabaki du Gobernuaren pentsio funtsetik kanpo uztea Mivne Real Estate KD eta Shapir Engineering and Industry (CAFeko bazkidea) enpresak, Palestinako lurralde okupatuetan egiten dituzten jarduerengatik, giza eskubideen urraketetan izan dezaketen erantzukizunagatik.\ntranbiaren proiektuan parte-hartu ez dezan eskatzeko elkarretaratzea\nZer duzu buruan “CAFeko zuzendaritzari Jerusalen hiriko tranbiaren proiektuan parte-hartu ez dezan eskatzeko elkarretaratzea”-ri buruz\nBeasain 2021-06-04 16:36\nNi ez nauzue ikusiko fartsa horretan.\nEnpresaren hondamendia baino ez duzue nahi.


Social Antzokiak 2016ko maiatzera arteko programazioa aurkeztu du | Geuria\nSocial Antzokiak 2016ko maiatzera arteko programazioa aurkeztu du\nLehen aldiz, helduentzako musikal bat eta koproduzkio bat ikusi ahal izango dira Social Antzokian. Guillermo Toledo eta Alberto San Juan Basaurin izango dira, beste hainbaten artean.\nSocial Antzokiak datorren urteko lehen bost hilabeteetarako programazioa aurkeztu berri du. Antzerkia, zirkua, musikalak, dantza, umeentzako ikuskizunak eta zinea eskainiko ditu. Besteak beste, Basaurira etorriko dira Guillermo Toledo, Alberto San Juan, Luis Bermejo, Silvia Marsó eta Alex O’Dogherty bezalako aktoreak, baita Fermin Muguruza musikaria, Pirritx, Porrotx eta Marimotots pailazoak eta euskal konpainiak ere. Guztira, hogeita zortzi ikuskizun antolatu dituzte 2016ko urtarriletik maiatzera bitartean.\n“Basauriarren eta ingurukoen nahiak asetzen ahalegintzen gara, baita Social Antzokiko bazkideenak ere”, dio Gerado Ayo antzokiko kudeatzaileak. “Gainera, ez bakarrik arte eszenikoen alorrean. Zine programazioak poztasun handiak ematen dizkigu eta nabarmentzekoa da zineklubaren presentzia, Bizkaian aitzindaria dena, Euskadin barne”. Ayok aurreratu duenez, Social Antzokiak helduentzako musikal bat eta koprodukzio bat hartzen dituen aurreneko aldia izango da -Arriaga antzokia, Social Antzokia eta Marie de Jongh (Tartean Teatroa)-.\nAzaroaren 28tik aurrera tiketak salgai egongo dira Social Antzokiko txarteldegian, www.socialantzokia.com eta www.bbk.es webguneetan edota Kutxabanken orotarako kutxazainetan.\nZINEKLUBAREN ZIKLO BERRIA MARTXAN\nBasauriko antzokiak zine programazio zabala eskaintzen du egunero, eta ostegun guztietan Zineklubaren txanda izaten da: normalean pantaila handian ikusten ez ditugun pelikulak proiektatzen dituzte eta ikasturte honetan berrikuntza moduan zine klasikoko filme bat eta dokumental bat aurkeztuko dituzte hilean behin.\nOrain arte, “klasiko berreskuratuen” artean ‘Las vacaciones del Señor Hulot’ (Jacques Tati, 1953) eta ‘Los 400 golpes’ (François Truffaut, 1959) filmak egon dira ikusgai.\nUrtarrilak 29 – 20:30 – 10 € – Antzerkia\nGizarteak eta estatuek sortu eta eraiki dituzten muga eta lege absurdoen kritika egiten du Ander Lipusek bere antzezlan berri honetan: Etxekoa vs. Kanpokoa dikotomia baliatuz egun hain presente dugun immigrazioaren gaia jorratzeko.\nMartxoak 6 – 12:30 – 5 € – Antzerkia\nGuztiok ezagutzen dugu Pinotxoren istorioa. Papera eta egurra istorioaren mende geratzen dira, ume-txotxongilo baten irudimenean sartu ahal izango gara. Lleidako konpainia izan arren, aktoreek euskaraz antzeztuko dute obra.\nApirilak 23 – 20:30 – 10 € – Dantza\nSoka-dantza oinarri hartuta, herrialde bakoitzeko dantza nagusiak aurkeztuko ditu Beti Jai Alai taldeak. Euskal Herriko hainbat herritako dantza-zatiak elkartuz, sorta bat egin nahi izan du.\nSailkatuta: 2016, Andoni Busquet, Basauri, Gerardo Ayo, Programazioa, Social Antzokia\nUsansoloko sanandresak asteburu honetan ospatuko dira


Artikulu hau zenbakiari buruzkoa da; beste esanahietarako, ikus «Bat (argipena)». Bat (1) (aitzineuskaraz: *bade) zeroaren ondoren eta biaren aurretik doan zenbaki osoa da. Bat biderkaketetan elementu neutroa da, hau da, edozein zenbaki, a, bategatik biderkatuta a ematen jarraituko du. Zenbaki lehena dela esan daiteke bere zatikari bakarrak bera eta bata direlako, konbenioz ez dela onartzen da, bestela edozein zenbakik faktorizazio infinitua izango zutelako (6 = 2·3 = 1·2·3 = 1·1·2·3 = ...) eta modu horretan hainbat propietate matematiko aldatuak izango lirateke.\nArtikulu hau zenbakiari buruzkoa da; beste esanahietarako, ikus «Bat (argipena)». Bat (1) (aitzineuskaraz: *bade) zeroaren ondoren eta biaren aurretik doan zenbaki osoa da. Bat biderkaketetan elementu neutroa da, hau da, edozein zenbaki, a, bategatik biderkatuta a ematen jarraituko du. Zenbaki lehena dela esan daiteke bere zatikari bakarrak bera eta bata direlako, konbenioz ez dela onartzen da, bestela edozein zenbakik faktorizazio infinitua izango zutelako (6 = 2·3 = 1·2·3 = 1·1·2·3 = ...) eta modu horretan hainbat propietate matematiko aldatuak izango lirateke. Fibonacciren seriean 1a lehenengo eta bigarren zenbakia da. Informatikan 1ek piztua esan nahi du, eta beraz zenbaki positiboa da (0 negatiboa den bitartean). (eu)\nArtikulu hau zenbakiari buruzkoa da; beste esanahietarako, ikus «Bat (argipena)». Bat (1) (aitzineuskaraz: *bade) zeroaren ondoren eta biaren aurretik doan zenbaki osoa da. Bat biderkaketetan elementu neutroa da, hau da, edozein zenbaki, a, bategatik biderkatuta a ematen jarraituko du. Zenbaki lehena dela esan daiteke bere zatikari bakarrak bera eta bata direlako, konbenioz ez dela onartzen da, bestela edozein zenbakik faktorizazio infinitua izango zutelako (6 = 2·3 = 1·2·3 = 1·1·2·3 = ...) eta modu horretan hainbat propietate matematiko aldatuak izango lirateke. (eu)


kritiken hemeroteka » Oihartzunen zubia\nOihartzunen zubia Anjel Lertxundi / El Diario Vasco, 1989-11-01\nEgunotan kaleratu da Bitoriano Gandiagaren “Elorri” poema liburuaren bigarren argitalpena. Joan Mari Lekuonak liburuaren hitzaurrean dioen bezala, “gure literaturako hainbat dokumentu berreskuratzen ari garen honetan, ez zen bidezko ‘Elorri’ bezalako idazlana agortearen antzukeriara isolatzea”.\nGandiagak izan du, poemario honekin, meriturik: Lizardiren testigua hartu zuen, gerra aurrekoaren zuzia eskaini zigun zubi eginaz, intimismoaren bidetik bai, baina baita gerora jorratuko dituen bideetara irekia ere. Geroago hartuko duen bide horretarako hazi emankorrenak ereinda daude “Elorri” poema liburuan, kultismoa eta eredu herrikoien uztarketa nagusiki. Hitz-joku, hitz-erritmo, hitz-oihartzun… hizkuntzaren kanpaiek gure bihotz sakanetan oihartzunak olatuka, oihartzun biguin nahiz hezeak etengabe, oihartzun zilarrezko eta oihartzun larrosa usainekoak zurrunbuiloan sortarazten dizkigu.\nTradizioa bait dago Gandiagaren poemarioan. Baina ematen zaigu bertan modernitatearen albiste ere.\nJakina da artzain aroak madarikatutzat jotzen zituela zubiak, izadiaren orden naturala apurtzen omen zuten eta. Ez zen ertz batetik bestera zubi batetik pasa behar: non ur gutxiena izango saiatu behar zuen ibiltariak.\nGandiaga zubi da. Alferrikako bideak ebitatu nahi izan dizkigu, non ur gutxi izango eta hara bitarteko bideak nahiz hango pasadizo antzuak aurkitzen saia ez gintezen.\nBadirudi, halare, badela gurean zubi bat geneukela jakin ez duen poeta usterik.


Eskolarako itzulia eta bazka-19: horrelakoak izanen dira eskolako jantokiak | Consumer\nIrudia: Apex 360\nIkasturte honetan, inoiz baino ziurgabetasun eta kezka handiagoa dago eskolara itzultzeko, bizi dugun pandemia dela eta. Kezka gehien sortzen duen gaietako bat eskolako jantokia erabiltzea da, zerbitzu horren jarraipena zalantzan jarri ere egin baitzen. Orain, dagoeneko badakigunez prest egongo dela, eskola-adinean dauden haurren galderak kutsatzeak saihesteko hartuko diren ekintzen ingurukoak dira. Hauek dira eskoletako jantokietako arduradunek eskolara seguruago itzultzeko kontuan hartu beharko lituzketen oinarrizko neurri zehatzak.\nKoronabirus berria, nagusiki, pertsonatik pertsonara transmititzen da airez. Agian, gainazal kutsatuak ukituz ere egin dezake, kutsatutako pertsona batek haien gainean eztul egin badu eta beste batek ukitzen baditu, eta gero eskua ahora edo sudurrera eramaten bada. Horregatik, eremu itxi orotan hartu beharreko neurriak oso oinarrizkoak baina eraginkorrak diren premisa batzuetan oinarritzen dira, kutsatzeko modu horiek prebenitzera bideratuak:\n•Pertsonen artean gutxienez 1,5 metroko segurtasun-tartea izatea, eztul, doministiku edo hitz egitean kanporatzen diren tanta txikiek beste batzuk kutsa ez ditzaten.\nAireztapena. Leku itxietan, birusa zabaltzeko arriskua aire zabalean baino handiagoa da; beraz, komeni da gelak maiz aireztatzea.\nEskuak, tresnak eta gainazalak maiz eta eraginkortasunez garbitzea eta desinfektatzea.\nErantzukizun pertsonala. Pertsona bakoitzak bere erantzukizuna du pandemia geldiarazten saiatzeko. Adibidez, segurtasun-tartea mantendu behar da, maskararekin ibili, eskuak maiz garbitu edo etxean egon kutsatuta daudela susmatzen badugu. Haurren kasuan, hori guztia konplikatuagoa da, bistako arrazoiengatik, ez baitira ohartzen ekintza horien garrantziaz. Baina dena ez da norbanakoaren erantzukizuna soilik. Administrazioak ere ekintza garrantzitsuak egin behar ditu, hala nola lana eta haurren zaintza bateratzeko neurriak aplikatzea, gaixorik edo koarentenan egonez gero.\nPandemia garaian eskola-jantokietarako neurri zehatzak\nEskola-jantokietan hartu beharreko neurri zehatzak, batez ere, aipatutako puntu orokorretan oinarritzen dira, baina funtsezkoa da kontuan hartzea ikastetxe bakoitzaren ezaugarri zehatzetara egokituta egon behar dutela. Horretarako, kontuan hartu behar dira jantokia erabiltzen duten ikasleen kopurua, aretoaren edukiera, pertsonen arteko elkarreraginak murrizteko beste gela batzuk jartzeko aukera, monitore kopurua eta abar. Hau da, ez dago ikastetxe guztietarako balio duen irtenbide bakar bat, baizik eta ikastetxe bakoitzerako berariazko plan bat diseinatu behar da. Hona hemen aukera batzuk.\nAhal den neurrian pertsonen arteko zuzeneko kutsadura saihesteko, hainbat irtenbide proposatu dira aretoaren eta mahaikideen antolaketari dagokionez:\nBazkariak hainbat txandatan antolatzea, jangelaren barruan haur gutxiago egon daitezen eta haien artean segurtasun-tartea une oro mantendu ahal izan dadin (eserlekuen artean 1,5 metro gutxienez).\nKide diren “burbuila-taldeen” arabera banatu behar dira mahaikideak, hau da, elkarbizitza-talde egonkorren arabera (20 pertsona bitarte). Talde horiek elkarri eragin diezaiokete, distantzia fisikoari eutsi beharrik gabe. Bestela esanda, eskolara elkarrekin doazen ikasleak.\nBeste egonaldi batzuk prestatzea, hala nola jangela, aretoak, etab. ). Kasu honetan, eragozpen nagusia da monitore gehiago behar direla.\nNeurri osagarri gisa, material ez-porotsuzko manparak jar daitezke, haur bakoitzak jaten duen lekua mugatzeko eta segurtasuna areagotzeko. Gainera, komeni da, ahal den neurrian, erabilera kolektiboko eremuak kentzea (adibidez, jantokiaren barruan jolasgune bat badago).\nJanaria etxera eramateko jasotzea ere proposatu da, jantokira sartu gabe. Baina neurri horrek ez ditu familia guztien beharrak asetzen; izan ere, haur asko jangelan geratzen dira, hain zuzen ere, gurasoek lan egin behar dutelako eta ezin dituztelako jan.\nJantokiko plan espezifikoaren barruan, zerbitzua antolatzeko protokoloa definitu beharko litzateke. Kontuan hartu beharko liratekeen jarraibideen artean honako hauek nabarmentzen dira:\nEskuak garbitu jantokian sartu baino lehen eta atera ondoren, gainbegiratuta eta txandaka, distantzia uneoro mantentzeko eta pilaketak saihesteko.\nHaurrek beren erretilua janari-lerro batean jaso behar badute, segurtasun-distantzia errespetatu behar dute une oro. Nolanahi ere, komenigarria litzateke aulkiak hartzeko jarraitu behar duten bidea lurrean markatzea. Aldez aurretik izendatuta egon behar dute, jangelan sar ez daitezen.\nErabilera arrunteko tresnak saihestu beharko lirateke, hala nola oliba ontziak edo ogi saskiak. Uretako pitxerrak erabiliz gero, pertsona bakar bat arduratu beharko litzateke bere zerbitzuaz (monitore bat, ahal dela).\nMonitoreek haurrak gainbegiratu beharko lituzkete jatorduetan, tresnak edo janaria parteka ez ditzaten eta ezarritako arauak betetzen dituztela ziurtatzeko (distantzia mantendu, jangelan ez ibili, etab.). ).\nBazkaldu ondoren, modu ordenatuan atera beharko lirateke jantokitik eta eskuak berriro garbitu, gainbegiratuta eta txandaka. Ez da gomendagarria ikastetxean hortzak garbitzea, horrek pertsonen artean kutsatzeko arriskua areagotu baitezake, eta, beraz, hobe litzateke etxera iristean garbitzea.\nIkastetxe askotan, haurrek aktiboki hartzen dute parte janarien zerbitzuan, mahai-tresnak jartzen, elikagaiak zerbitzatzen, jan ondoren platerak kentzen eta abar. Egoera horretan, ez litzateke gomendagarriena izango, ez baitute elikagaiei buruzko berariazko prestakuntzarik; beraz, kutsatuta egonez gero, elikagaiak zerbitzatzen direnean kutsatzeko arriskua dago, edo, bestela, kutsatuta dauden tresnen bidez birusarekin kutsatzeko arriskua.\nBazkari-txanda bakoitza amaitutakoan, hainbat neurri hartzea komeni da:\nIreki leihoak gela aireztatzeko. Ahal bada, komeni da irekita edukitzea janariak irauten duen bitartean.\nGainazalak garbitu eta desinfektatu (mahaiak, aulkiak, heldulekuak, etab.) desinfektatzaile eraginkorrekin (disoluzio alkoholikoa edo lixiba-disoluzioa).\nKontu handiz erabili tresna zikinak (platerak, mahai-tresnak, edalontziak, etab.). ). Horretarako, behin bakarrik erabiltzeko eskularruak erabil daitezke, horretarako berariaz jarrita eta bukatzean botata, edo, bestela, eskuak biluzik dituztela, bukaeran ondo garbituta. Tresna horiek ondo garbitu behar dira urarekin eta xaboiarekin, ahal dela ontzi-garbigailuan, 65 °C-tik gorako tenperaturan.\nEta zer gertatzen da elikagaiekin eskolako jantokietan?\nIkastetxe batzuek sukalde propioa dute oraindik, baina, gaur egun, eskoletako jantoki gehienetan ematen den janaria cateringa da. Hau da, sukalde zentraletan egiten da eta, ondoren, erretilu hermetikoetan ontziratzen da. Erretilu horiek zentro bakoitzera eramaten dira, eta zerbitzatu arte hoztu egiten dira. Bazkaltzeko ordua iristen denean, labe batean sartzen dira janaria berotzeko, eta prest dago zerbitzatzeko eta jateko.\nEdozein kasutan, kontrol-sistemak eta manipulazio-praktikak aplikatzen dira, elikagaien kaltegabetasuna ziurtatzeko, hau da, osasuna arriskuan jar dezaketen kutsatzaileak saihesteko, besteak beste, mikroorganismo patogenoak, hala nola koronabirus berria. Besteak beste, neurri hauek hartzen dira:\nElikagaiak prestatzeko eta berotzeko tenperatura kontrolatzea, egon daitezkeen mikroorganismo patogenoak kentzeko adinakoa izan dadin.\nKontrolatu elikagaiak zer tenperaturatan gordetzen diren patogenorik sor ez dadin, bereziki bakterio eta lizunik (birusak ezin dira elikagaietan ugaldu).\nElikagaiak manipulatzen diren bitartean, ez hitz egin, ez eztul egin, ez doministiku egin elikagaietan, ez eta txiklea txikitu, jan edo erre ere.\nEskuak urez eta xaboiz garbitu maiz eta beharrezkoa den guztietan. Kasu jakin batzuetan eskularruak erabil daitezke, baina horrek ez du esan nahi eskuak garbitzen direnik.\nGordinik kontsumituko diren elikagaiak garbitu eta desinfektatu.\nElikagaiak manipulatzeko erabiltzen diren tresnak garbitu eta desinfektatu.\nZikinak dauden elikagaiak eta tresnak garbi eta erabiltzeko edo kontsumitzeko prest daudenetatik bereiztea.\nNeurri horiek pandemia baino lehen hartzen ziren, eta nahikoa dira elikagaietan birusik ez egoteko. Aldea da, orain, neurri batzuk areagotu edo indartu egin direla segurtasuna handitzeko. Adibidez, lehen kasu jakin batzuetan soilik erabiltzen zen maskara; orain, berriz, nahitaezkoa da beti; izan ere, pertsona bat kutsatuta badago, elikagaiak edo tresnak kutsa ditzake, apaindu edo ukitu egingo balu. Nolanahi ere, gaur egun ez dago frogarik elikagaiak koronabirus berriaren iturri edo transmisio-bide direla; beraz, ez genuke gehiegi kezkatu behar.\neskola-jantoki eskolara itzuli


Urduñan jazotako bortxaketa bat salatu du Otsemeak Neska* Gazte Taldeak - Urduña - Aiaraldea.eus\nAimar Gutierrez Bidarte 2022-01-05 11:31\nJasotako salaketekin dinamika publikoa egiten dute Otsemeak Neska* Gazte Taldeko kideek. / Aiaraldea.eus\n'Entzun gaitzatela' tresna baliatu dute Urduñan jasotako bortxaketa bat salatzeko. Erasoen berri emateko galdetegia abian jarri zutenetik zazpi dira salatutako gertakariak.\nAiaraldean jazotako eraso matxista berri baten testigantza zabaldu du Amurrioko Otsemeak Neska* Gazte Taldeak, irailean abian jarritako 'Entzun Gaitzatela' salaketa tresna baliatuta. Urduñan gertatutako bortxaketa da talde feministak salatutako azken erasoa.\nErasotua izan den neskaren lekukotza plazaratu dute sare sozialen bidez bortxaketaren berri emateko:\nBESTE ERASO BAT GURE ESKUALDEAN!#AutodefentsaFeminista pic.twitter.com/PUOXfnjeYU\n— OTSEMEAK! (@Otsemeak) January 4, 2022\nUrduñako bortxaketa azken hilabeteetan 'Entzun Gaitzatela' tresnaren bidez jasotako zazpigarren erasoa da. Aitortutako erasoen artean, gainera, beste bortxaketa bat ere dago. Argitara ateratakoak baino gehiago dira, ordea, ezkutuan geratutako erasoak, Otsemeak taldeko kideek azaldutakoaren arabera: "astero-astero errepikatzen dira horrelako gertakariak. Ezin dugu onartu hauek normalizatzea".\nHain zuzen ere, azken hilabeteetan eskualdean areagotutako eraso guzti horiek modu anonimoan salatzeko tresna sortu zuten Amurrioko neska* gazteek: 'Entzun Gaitzatela'.\nGaldetegiak erasoa jasan dutenen testigantzak jaso eta erdigunean jartzea du helburu, erantzun publikoa emateko helburuarekin: "Salaketa egiten duen neska* gaztearen egia da balio duena. Askotan epaitua izateko beldurra dago salaketa bat ez egitearen atzean. Egia hori zalantzan jarriko ez denaren ziurtasuna eman nahi dugu baliabide honekin” azaldu dute Otsemeakeko kideek.\nOrain arte aditzera emandako kasuetan, erasoak salatu dituztenak 17 eta 24 urte bitarteko neskak izan dira. Erasotzaileen gehiengoa, ordea, 25 urtetik gorako gizonak izan dira, eta %28,6k 30 urte baino gehiago zuten. Otsemeakek bildutako datuen arabera, kasu guztietan erasotzaile bakarra izan da, kasu batean izan ezik, non bi izan ziren.\nAimar Gutierrez Bidarte 2021 urr 10 Amurrio\n“Entzun gaitzatela!” bozgorailua jarri du Otsemeakek Amurrioko neska* gazteen eskura, azken hilabeteetan herrian jazotako eraso matxist...


EHUk, Musikenek eta Tecnunek "Campusari musika eta hitza jarri"kultur lehiaketa abiatu dute. Noticias de Gipuzkoa\nEHUk, Musikenek eta Tecnunek "Campusari musika eta hitza jarri" kultur lehiaketa abiatu dute\nMusika Youtubeko grabazio baterako estekaren bidez aurkeztu beharko da\nEFE - 2017(e)ko azaroaren 27a, astelehena - 14:19etan eguneratua\n"Campusari musika eta hitza jarri"lehiaketa (UPV/EHU)\nEuskal Herriko Unibertsitateak (EHU), Tecnun Nafarroako Unibertsitateko Ingeniarien Eskolak eta Musikene Euskal Herriko Goi Mailako Musika Ikastegiak "Campusari musika eta hitza jarri" izeneko kultur lehiaketa jarri dute martxan, hiru erakundeotako edozein zikloko ikasleei zuzenduta.\nBILBO. Lehiaketa astelehen honetan aurkeztu dute hiru hezkuntza zentroetako ordezkariek: Agustin Erkizia EHUko Gipuzkoako campuseko errektoreordeak, Raul Anton Nafarroako Unibertsitateko Tecnuneko zuzendariak, Miren Iñarga Musikeneko zuzendari nagusi eta akademikoak eta Antonio Casado EHUko Gipuzkoako campuseko Unibertsitateko Hedakuntzarako zuzendariak.\nParte hartzaileen taldeak 2-4 ikaslek osaturikoak eta mistoak izango direla jakinarazi dute, hau da, gutxienez bi taldekide erakunde antolatzaile desberdinetakoak izango direla. Talde bakoitzak musika eta literatur testuen arteko konbinazio bat edo batzuk proposatuko ditu.\nMusika Youtubeko grabazio baterako estekaren bidez aurkeztu beharko da. Literatur testua euskaraz edo gaztelaniaz idatzi ahalko da, asko jota 300 hitz izango ditu, eta erabilitako musika nolabait aipatu beharko du. Era berean, hitzak eta musika unibertsitateko bizitzaren edozein alderdiri buruzkoak izango dira.\nHiru sari emango dira konbinazio onenentzat. Sariak 400, 300 eta 200 eurokoak izango dira, eskolako materiala erosteko, eta lanak aurkezteko epea abenduaren 31n bukatuko da.


Derrigorrezko Bigarren Hezkuntza - Kurutziaga Ikastola\n24 otsaila, 2015 csadmin\nDerrigorrezko Bigarren Hezkuntzan (DBH) (12-16 urte) konpetentzietan oinarritutako eskaintza dugu. Hortarako, Ikastolen Elkarteak sortutako EKI proiektuko ikasmaterial berritzailea darabilgu. Euskal Curriculuma garatzen du, konpetentzietan oinarrituta eta integrazioaren pedagogiaren bitartez, bai paperezko euskarrian zein modu digitalean.\nKonpetentzia digitalak(testu editoreak, ekuazio editoreak, mapa digitalak, audio/bideo grabazioak…) funtsezko zeregina du oinarrizko konpetentzien lorpenean.\nIkaslearen irteera-profilean oinarritutako curriculuma jartzen du helburu gisa, eta horretarako oinarrizko konpetentziak hartzen ditu jomuga modura.\nBizitzarako ezinbestekoak diren eta bizitzako egoera guztietarako baliagarriak diren konpetentzia orokorrak (metadiziplinarrak)zehazten ditu, oinarrizko hezkuntza osoko irteera-profilaren giltzarri gisa: Komunikatzen ikasi; Elkarbizitzen ikasi; Norbera izaten ikasi; Egiten eta ekiten ikasi.\nEKI proiektuaren barruan sei alor jorratzen dira, nagusiki: Euskara eta Literatura; Lengua Castellana y Literatura; English; Matematika; Gizarte Zientziak; Naturaren Zientziak. Gaur egun beste alorrak (Gorputz Hezkuntza, Teknologia, Plastika) ere eredu konpetentzialera egokitzen dihardugu.


jurtzixabi | Jurtzixabi\nHondartzetan noizik behin azaltzen diren baleen gorputz tzarrak nola, halaxe gero eta sarkorragoa da usteltzen ari den demokrazia mendebaldarraren kiratsa. Denok dakigu Suitza eta Suedia direla Europako herrialderik pefektuenak, giza-eskubideen babesleku eta pausaleku, euren herritarrei sekulako bizi-maila eta bizi-kalitatea eskaintzen … Jarraitu irakurtzen →\nElkar disketxeak euskal musikagintzarentzako udazken mingots honetan nobedade dexente ekarri dizkigu Durangokoa dagoeneko begien alkantzuan daukagula; batzuk Durangerriko hiriburura joan gabe geratuko bagara ere, parada hobea nobedade horietako politenenetako bat patxadaz iruzkintzeko. Halatan, Pier Paul Berzaitz euskal musikan oso ohikoa ez … Jarraitu irakurtzen →\nGaizki hasi dugu aste berria. Betiko topikoak bota gabe, agian onena izango da norberari zer eman zion gogoratzea. A ereduko biktima izanik, orain duela hainbat urte "pro patria" euskaldundu nintzen, baina euskara ikasi ahala jende askori esker euskaltzaletu ere egin nintzen, … Jarraitu irakurtzen →\n2006an Iruña-Veleia hiri zaharrean egindako aurkikuntzak –edo haren filtrazioak- hautsak harrotu zituen: Araba, aitaren zazpigarren alaba, “lehen alaba” bihurtzeko bidean zegoen. Susmo txarrak aurki azaleratu ziren, eta egunotan oraindik su eta gar dirauen eskandalua lehertu da. Ez gara gu ausartuko … Jarraitu irakurtzen →\nLaket zaizkit antigualeko izkribuak (Hurrutirean boluara dator ura) gure mintzairako lehen poeten gauzak (Hurrutirean boluara dator ura) ez haien esanahia ulertzen dudalako baizik eta batez ere zeresana iragan menderen edozein kantoitan galdu zutelako. (J. Sarrionandia) Egunotan aurtengo Mikel Zarate Sarirako … Jarraitu irakurtzen →


Kanpotik datoztenekin jolasean | Kontaizu\nKanpotik datoztenekin jolasean\nAspaldian gogotsu ibili izan naiz gaiari bueltatxo bat emateko eta oraingoan tarte txiki bat eskainiko diot. Gero eta gehiago aurkitzen ditut gure ikasgeletan jatorri desberdinetako ikasleak. Batzuk hemen jaiotakoak eta baita euren gurasoak, besteak eurak eta gurasoak kanpoan jaiotakoak eta badaude gurasoak hemengoak eta seme-alabak kanpoan jaiotakoak edota alderantziz, gurasoak kanpotarrak eta seme-alabak bertakoak.\nJatorri oso desberdinak eta ikasleen artean sarri arrotzak sentitzen dira.Bakoitzak istorio bat du. Kultura, arraza eta erlijio desberdinak denak batuta ikasgela berean. Denak aurreiritziz josita, ezjakintasunean ezarritako ereduetan murgilduta, jakin-minak barnea jaten, begirada ezkutuetan bestearen begirada topatu nahian, jolasteko jarrerarekin...\nEtorkinak gure herrikideak, ikaskideak, lankideak direnetik modu anitzetan komunikatu behar dugu gure harremanetan sakontzeko eta hobeto elkar ezagutzeko. Ikastoletan ere hainbat hizkuntza erabili behar izan ditugu gure bizikidetza gozoagoa izan dadin. Arlo horretan sarritan geratu dira agerian gure gabeziak eta denon aurreiritziak ere. Hainbat kultura daudenez, sexualitateari dagozkion ohiturak, jarrerak eta abar oso desberdinak dira... Sexualitatearen inguruko bizipenen aniztasuna nabarmena da. Dena den, adin berdina duzuenez jakin nahi duzuena antzekoa izaten da.\nAdibidez nerabezaroan mutilen eta nesken multzoak oso desberdinduta egoten zarete kultura desberdinekoak izan arren. Denek topatzen duzue leku bat zuon burua kokatzeko, tribuan lekua izateko. Leku hori ez dago kulturaren edota kolorearen arabera, sexuaren arabera baizik. Momentu ederra leku eroso bat izateko eta baita ere berdintasunetan sakontzeko. Baina baita ere mahai gainean jartzeko kultura eta familia bakoitzak dakartzaten iritziaz berba egiteko eta aurreiritziak lantzeko.\nBikoteak osatzeko moduak, ligatzeko erak, desioak gauzatzeko jokabideak, beldurrakbideratzeko trebeziak ... pertsonak beste daude. Baina kulturak sarri kanpoko erak desberdintzen ditu eta gure artean sarriegietan talka sortzen ditu. Baina ez da zorigaizto bat, ulertezin hori aprobetxa dezakegu gure arteko desberdintasunak ulertzeko eta harremana bera aberasteko.\nDenon berdintasunean oinarrituz, denon desberdintasun aberasgarri !\nGozatu ezagutza horrekin


Arratzuko Udala - ARRATZUKO UDALAK HERRIKO TABERNA JARRI DAU BARRIRO MARTXAN ITXURA ETA ZERBITZU BARRIAGAZ\nARRATZUKO UDALAK HERRIKO TABERNA JARRI DAU BARRIRO MARTXAN ITXURA ETA ZERBITZU BARRIAGAZ\nArratzuko Udalak, herrian enplegu berriak sortzearen eta herriko gizarte mugimendua biziberritzearen aldekoa, herriko tabernaren istalazioak barriztu dauz eta honen kudeaketa adjudikatu dau. Arratzuko herriko tabernak barriro zabaldu dauz ateak apirilean, eskaintza eta zerbitzu barriagaz.\nArratzuko herriko taberna martxan dago barriro eta bere kudeaketa konkurtso publikoaren bitartez adjudikatu da. Apirilatik aurrera Arratzuko bizilagun batek hartu dau establezimenduaren kudeaketa. Herriko zerbitzuen eskeintza aberastu eta herria dinamizatzen dauz tabernak. Adjudikazioa, urte batekoa (luza daiteke), konkurtso publikoaren bitartez burutu da.\nGainera, zerbitzu hobeagoa eta kalidade handiagokoa eskeintzeko asmoz, Arratzuko Udalak tabernaren instalazioak barriztu dauz, margo lanak egin dira eta eskaratza barriztu da.\nHerriko erdigunean kokatuta, Loiola auzoan, udaletxearen azpian Arratzuko herriko taberna herriak eskeintzen dabezan zerbitzuen parte da, bai herritarrei zuzenduta eta baita bisitariei zuzenduta be. Lokal honek jantoki eta barra ederra du. Arratzuko herriko taberna astelehentik domekara dago zabalik, astean atseden egun bat hartuz. Ogitartekoak, sandwichak edota menuak eskeintzen dauz.


SUNDLANDET Armairu irekia - zuria - IKEA\nSUNDLANDET Armairu irekia\nKalera ateratzeko prestatzea inoiz baino errazagoa da. Altzari honi esker leku berean eta eskura izan ditzakezu zure soinekoak, alkandorak, eskuilak eta osagarriak… Horrez gain, ispilu erabilgarri batekin dator.\nIspiluaren azpiko apala ezin hobea da eskuko lehorgailua, kosmetikoak eta beste osagarri batzuk eskura izateko.Barrek, tiraderek eta apalek espazio handia eskaintzen dizute gauzak gordetzeko.Ispilua dauka.Hanka doigarriei esker, zoruko irregulartasunak zuzendu ahal izango dituzu.ADI! IRAULTZEKO ARRISKUA. Finkatu gabeko altzariak irauli egin daitezke. Altzari hau horman finkatu behar da dakarren ez iraultzeko gailuarekin, iraultzeko arriskurik egon ez dadin.Horma mota bakoitzak burdinki mota bat behar du. Erabil itzazu zure hormarako egokienak diren burdinkiak (ez datoz barne).Diseinatzailea\nNOTRANS/ NOTRANS/ NOTRANS/ NOTRANS/ NOTRANS/ NOTRANS/ NOTRANS:NOTRANS, Paperezko xafla\nSUNDLANDETArmairu irekiaArtikulu kopurua:004.219.15Produktuak hainbat pakete ditu\nZabalera: 43 cmAltuera: 7 cmLuzera: 189 cmPisua: 25.36 kgPaketeak: 1\nZabalera: 43 cmAltuera: 6 cmLuzera: 188 cmPisua: 26.00 kgPaketeak: 1\nZabalera: 46 cmAltuera: 4 cmLuzera: 189 cmPisua: 20.56 kgPaketeak: 1\nMuntatzeko argibideakSUNDLANDET Armairu irekia004.219.15\nBeste dokumentu batzukSUNDLANDET Armairu irekia004.219.15SUNDLANDET Armairu irekia004.219.15\nProduktuaren tamaina79x44x187 cm\nArmairu irekia, zuria79x44x187 cm


Zientziakide proiektuan parte hartzeko aukera zabaldu da • ZUZEU\nZientziakide proiektuan parte hartzeko aukera zabaldu da\nIrekita dago Zientziakide proiektuan izena emateko epea. Elhuyarrek bultzatutako ekimen horren bidez, AZTIko ikertzaileekin batera ikerketa batean parte hartzeko aukera eskaintzen zaie herritarrei.\nPasaiako badiako uraren kalitatea neurtzea da ikerketaren helburua. Herritarrek aukera izango dute zuzenean aritzeko ikertzaileen pare: haien intereseko aztergaiak zehaztu, laginak hartu, laborategian lan egin eta emaitzak jaso, besteak beste.\nParte hartu nahi dutenek dagoeneko eman dezakete izena Zientziakideren webgunean edo Elhuyarrera telefonoz deituta (943363040). Izena emateko epea irailaren 26an amaitzen da, eta lehen bilera urriaren 14an izango da. Laginketa eta laborategiko probak ere urrian egingo dira.\nZientzia egiteko eta gizartean kultura eta jakintza zientifikoa hedatzeko eredu berri bat dakar Zientziakidee ekimenak, Herritarren Zientziaren eredua, hain zuzen ere.\nInformazio guztia, Zientziakideren webgunean.\nLuxuzko musika programazioa aurkeztu du Atlantikaldiaren hirugarren edizioak\nEuskadiko GGKEen Koordinakundearen proposamen zerrenda alderdiei


Mikel Martinez: 'bakarrizketa barri hau antzeztea Bat Formula ibilgailu bat gidatzea baino gogorragoa da' - bizkaie.biz\nMikel Martinez: 'bakarrizketa barri hau antzeztea Bat Formula ibilgailu bat gidatzea baino gogorragoa da'\nKarolina Almagia\t2010-12-06 10:59 Barriketan\nKarrera luze bat dauka atzean Mikel Martinezek ((Lizarra, Nafarroa, 1955), baina bere ibilbidearen erronka handienetarikoari aurre egin behar deutso orain, izan be, abenduaren 7an (Durangoko San Agustin Kultur Gunean, 20:00retan) estreinauko dauen Larria, kutsakorra, mendebaldekoa obran hiru pertsonaia interpretau behar ditu, eszenatokian bakarrik dagoala. Hiru pertsonaia jarraian, batetik bestera salto eginaz, erritmo arin eta zorabiagarrian. Patxo Telleriak eta Jokin Oregik idatzi daben eta azken honek zuzendu dauen obra hau komedia barbaroa da, azken bolada honetan gaixotasun batzuen inguruan izan diran alarma sozialari, eta horren inguruan eratu dan negozio farmazeutikoari buruzkoa.\nEz da izango hau Mikel Martinezen lehenengo bakarrizketea; aurretik, Pirandelloren Ni eta nire sudurra (1987) eta Patrick Süskind-en hain arrakastatsua subertau jakon Kontrabajua (1988) egin zituan, besteak beste. Horrezaz aparte, hamaika montajetan hartu dau parte, lehenengo Maskarada taldeagaz (Gastibeltzaren Karabinak, 1985, Marxkarada, 1981, Kontenedore Baten Istoriak, 2001, eta abar luze bat), eta gero Patxo Telleriagaz osotzen dauen Ez Dok Hiru BikoTeatrogaz (Euskara sencilloaren manifiestoa, Larru Haizetara eta Euskarazetamol triologia). Ganera, lau film luzetan hartu dau parte (Historia de las guerras carlistas, Lauaxeta, Maité eta La máquina de pintar nubes), baita telebistako hainbat serietan (Jaun da Jabe, Mi querido Klikowski, Goenkale…) be. Interpretatzeaz gan, Mikel Martinezek irakasle, gidoilari, zuzendari laguntzaile eta bikoizlari lanak egin izan ditu.\n1.- Zelan definiduko zeunke obra hau?\nBakotxaren jarrerearen arabera, bakarrizketea da izatez, komedia barbaroa, jenteak kriston barreak egingo ditualako gai oso serio baten gainean. Azken finean, teatroa da, sentipen pilo bat eta oso desbardinak sortzen dituana: barrea, emozinoa, ternura, ausnarketea...\n2.- Osasuna eta negozioa. Zergaitik aukeratu dozue gai polemiko hori?\nEnpresa Farmazeutikoek botere gehiegi daukielako, dirua lapurtzen deuskuelako eta gure osasuna arriskuan jarten dabelako. Enpresa horreek beharrezkoak dira, bai, baina erne egon behar dogu egiten daben negozioaren aurrean.\n3.- Orduan, barregarria izateaz gan, kritikoa be bada...\nJakina, oso barregarria eta oso kritikoa.\n4.- Zein tonoan garatzen da?\nKomedia, komedia eta komedia. Basatia, barbaroa.\n5.- Hiru pertsonaia, aktore bakar bat. Zergaitik?\nOso joku teatral polita sortzen dauelako eta egia egiaren parte bat baino ez dalako. Kolore askotako kristalak dagoz.\n6.- Zuretzako zer izan izan da pertsonaia batetik bestera salto egitea 'espiral etenbako batean'?\nLan handia prestaketetan, konzentrazinoa emonaldietan, erronkea, adrenalinea. Eszenatoki baten gainean behar egitea erronka handia da, Bat Formulako auto bat gidatzea baino askoz gogorragoa. Benetan, erronka erraldoia da. Badakit obra-motor ona daukadala, oso ona, eta nire eskutan dago publikoa atrapau edo erakartea. Kriston ilusinoa egiten deust hori lortzeak.\n7.- Honen aurretik beste bakarrizketa batzuk egin dozuz. Zelako gomutak daukazuz horreen ganean?\nBakarrizketa batzuk egin dodaz, bai: Ni eta nire sudurra, Pirandelloren nobela baten moldaketea; Kontrabaxua, Patrick Süskind-ena, eta Izarretako bitakora, Stanislaw Lem-en testuen moldaketea. Gomuta onak dodaz hirurekaz, baina Kontrabaxua-arena puntu eta aparte bat izan zan nire ibilbidean. Testu zoragarria da, euskerara bikain eroanda eta guk oso ondo planteau genduan, jentearen artean, edozein aretotan, gelatan, ikasgelatan, jantokitan, tabernatan, bai eta edozein antzokitan be antzeztuz. Dametara, 350 emonaldi egin nituan, leku guztietan. Jentea harritu egiten zan baina gozau egiten eban eta baita neuk be. Ez daukat ahaztuteko esperientzia hori.\n8.- Zeintzuk dira taula gainean bakarrik egotearen abantailak eta desabantailak?\nBakarrik egotea gatxa, gogorra da, bai, erantzukizun osoa daukazu, ezin zara inoiz ezkutatu eta momentu txarrak badaukazuz (kontzentrazino edo energia faltea, hanka sartzeak, istripuak...) ez daukazu beste aktore bat ondoan zelan edo halan laguntzeko. Baina abantaila handi bat be badaukazu. Taulan bakarrik agertu eta ikusleak harritu egiten dira; hasieratik 'irabazita' daukazu ikuslegoa, neurri batean. Zeozelan abantaileagaz hasten zara, beraz. Dana dala, antzezlana eskasa baldin bada abantaila hori azkar galduko dozu, jakina, baina hori 20 aktorez osotutako antzezlan batean be jazo daiteke.\n9.- Gaztelaniazko bertsinorik ez dozue egingo?\nBai, egingo dogu. Zezeilean estreinauko dogu, Barakaldon, baina beste aktore bategaz, Gorka Minguezegaz.\n10.- Tartean taldea Euskarazetamol eta aurreko lanakaz arrakasta handia lortzen dago. Zenbat emonaldi egin dozuez dagoeneko? Non dago arrakastearen giltza?\nEmonaldi dezente egiten dogu, bai, 'zigilu' desbardinakaz: Ez Dok Hiru Bikoteatroa eta Marie de Jongh izenakaz, eta orain Tartean beragaz. Zenbat emonaldi? Ez dakit, baina laurogeiren bat urtean bai.\n11.- Euskerazko antzerkia egiteak zer suponiduten dau? Laguntzino gehiago ala zailtasun gehiago?\nLaguntzinoaa eta zailtasuna. Publiko potentzial gitxiago daukazu, baina fidelagoa da eta gainera hobeto ezagutzen dozuna. Badakizu, gitxi gora behera, zeintzuk diran euren ardurak, penak eta mundua ulertzeko manerak. Hau abantaila handia da. Ez dok Hiru Bikoteatroan bereziki: oso umore kontestualizatua egiten dogu, publiko euskaldunari zuzenduta.


Enpresa askotan, beren lanpostuan langile asko daudela ikusi da, itxuraz normaltasunez ari dira lanean, baina, berez, ordenagailuarekin jolasten dute, Jesús Francisco Molinera Mateos adituak dioenez. Hark dioenez, beste askok Interneteko orrialdeetara konektatuta ematen dituzte orduak, beren lanarekin zerikusirik izan gabe, edo posta elektronikoa erabiltzen dute enpresatik kanpoko komunikazioetarako. Aditu horren arabera, jarrera horri "absentismo presentziala" ere dei dakioke, langilea bere lanpostuan dagoelako baina ez duelako lan egiten. Ordenagailuen funtzionamenduak, eta pantailan dagoena desagertzeko azkartasunak, lan-dokumentu batekin ordezkatuz, "egoera onuragarrian jartzen ditu bere betebeharrak betetzearekin arreta gutxi jartzen duten langileak".\nOrdenagailu baten pantailaren aurrean galdutako lanorduak zein diren jakitea oso zaila den arren, kezka sortzen hasi da enpresaburu askoren artean, langileen produktibitateak behera egingo ote duen beldur baitira. Hori dela eta, asko ari dira neurriak hartzen kontrol handiagoa egiteko, eta, kasu larrienetan, Internet modu desegokian erabiltzen duen langilea kaleratu ere egin dezake.\nBi arrazoi daude kaleratzea zilegitzeko, posta elektronikoa eta Internet neurriz kanpo erabiltzeagatik, Francisco Marco eta David Escamilla adituen arabera ('El control en la empresa' liburuaren egileak). "Kontratuko onustea hausteak konfiantza-abusua dakar lanean aritzean, bai eta langileak diziplinarik eta obedientziarik ez izatea ere. Horrek esan nahi du, batez ere, ez direla betetzen fideltasun, arreta eta leialtasun betebeharrak, ez eta enpresen interesak betetzeko eskatzen diren betebeharrak ere". Hala ere, enpresaburuak aldez aurretik aginduak eman beharko dizkie langileei, jakinarazpenen bidez, eta ohartaraziko die ekipo informatikoak lanerako bakarrik erabil daitezkeela.\nEpai judizialen arabera, barne-araudia haustea edo enpresari kalte ekonomikoak eragitea kaleratzeko arrazoia izan daiteke.\nBidezkotzat jotzen al dituzte epaileek kaleratze horiek? Espainiako jurisprudentziak badu horri buruz emandako epai asko. Epaitegietara iristen den kasu bakoitza desberdina da, eta inguruabar bereziak izaten ditu, hutsegite arin, larri edo kaleratze gisa zehatu daitezkeenak. Baina kasu guztietan, epaiak bat datoz interpretazio-ildo berean: barne-araudia haustea edo enpresari edo haren irudi korporatiboari kalte ekonomikoak eragitea kaleratzea ekar dezake.\nEspainiako zuzenbidean, oraingoz, ez dago posta elektronikoaren eta Interneten erabilera pertsonalari buruzko lege-arau zehatzik; beraz, arazo hori konpontzeko, araudi orokorrera jo behar da, eta, batez ere, jurisprudentziara.\nHala ere, Jesús Francisco Molineraren arabera, "langileari dagozkion lege-arau orokor batzuei buruz hitz egin daiteke: alde batetik, langilearen fede onaren betebeharra, lan-tresnak lanetik kanpoko xedeetarako ez erabiltzeko betebeharra, eta, bestetik, obedientzia betebeharra, langileari ere badagokio. Eta, bestetik, Datu Pertsonalak Babesteko Lege Organikoan xedatutakoa, arazoa oso ikuspegi zehatzetik aztertzen duena: datu pertsonalen tratamendua".\nZer eskubide ditu langileak enpresaburuaren baimenik gabe sartzeko aukeraren aurrean? Bi aldeen eskubideei egin behar diete aurre hemen. Alde batetik, erabilera horren legezkotasuna enpresaz kanpoko xedeetarako, eta enpresaren kontrol neurrien legezkotasuna. Ikuspegi juridikotik, badirudi zailagoa dela posta elektronikoaren kontrola webguneetara egiten diren bisitak baino.\nEnpresaren postaren ustezko abusuan, enpresaburuak langileak bere lana betetzeko duen eskubidea eta langileak komunikazio pribatuak ez hausteko duen eskubidea ez datoz bat.\nLangileen Estatutuak, 20. artikuluan, aukera ematen dio enpresaburuari zaintza- eta kontrol-neurriak hartzeko, langileak bere laneko betebeharrak eta eginbeharrak betetzen dituela egiaztatzeko. Baina horrek beste eskubide batzuekin talka egiten du, hala nola intimitatearen defentsarekin, ohorearekin edo komunikazioen sekretuarekin. Domeus aholkularitza-enpresak berriki egindako azterlan baten arabera, langile gehienek (% 91,1) enpresaren posta pribatua erabiltzeko eskubidea defendatzen dute, nahiz eta neurriz erabili behar dela onartu.\nHorri dagokionez, Jesús Francisco Molinera adituak azaldu du Zigor Kodearen 197. artikuluak intimitatea babesten duela, eta lau urte arteko kartzela-zigorrak ezartzen dizkiela inoren sekretuak argitzeko edo intimitatea urratzeko, baimenik gabe, beren paperak, gutunak, mezu elektronikoak edo beste edozein dokumentu edo efektu pertsonal bereganatzen dituztenei. Laburbilduz, talka egiten duten bi eskubide ditugu: enpresaburuarena, enplegatuak bere lanorduetan egin zituen lanak eraginkortasunez betetzeko eskubidea duena, eta langileek beren komunikazio pribatuak ez bortxatzeko duten eskubidea. Azkenean, gatazka horiek arautzeko berariazko lege-araudirik ez dagoenez, epaileek aplikatuko dituzte kasu bakoitzerako egokienak iruditzen zaizkien arauak.\nJoan hurrengo orrira: Akordioak eta konponbideak »


Internet, telefono edo posta arruntaren bidez eskatzen ahalko da geldialdia. | Consumer\nInternet, telefono edo posta arruntaren bidez eskatzen ahalko da geldialdia.\nSistema Espainia osoan egongo da aktibo 2006. urtearen amaieran\nLan eta Gizarte Gaietako Ministerioak abian jarritako Estatuko Enplegu Zerbitzu Publikoa (SPEE) modernizatzeko planari esker, langabeek langabezia Internet, telefono edo posta arruntaren bidez eskatu ahal izango dute. Zerbitzu berri honek dokumentua eskuratzeko tramiteak murriztuko ditu.\nLangabezia-prestazioa kobratzen duen herritar bakoitzak, batez beste, urtean 2-3 bisita egiten ditu enplegu-bulegoetara, eta 8-20 dokumentu aurkeztu behar ditu. “Ez duzu itxarongo” lemapean, neurri berriaren helburua da espedienteen tramitazioa erraztea, bulegoetako ilarak kentzea eta hainbeste dokumentazio ez aurkeztea.\nSPEEk orain arte esperientzia pilotua egin du hamahiru probintziatan eskaerak telematikoki tramitatzeko sisteman: Coruña, Asturias, Balearrak, Bartzelona, Ciudad Real, Leon, Madril, Malaga, Nafarroa, Sevilla, Valentzia, Bizkaia eta Zaragoza. Probintzia horietako herritarrak izango dira eskaerak Internet, telefono edo posta bidez tramitatu ahal izango dituzten lehenak. Gainerako probintziak pixkanaka sartuko dira 2006. urtearen amaiera arte, Trabajo enpresak sistema Espainia osoan egotea espero duenean.\nProiektu hau garatzeko, Lan Sailak telefono-zenbaki bat (901 119 999) eta Enplegu Institutu Nazionalaren (EIN) web orria erabiliko ditu. Zerbitzua eskatzeko behar diren inprimakiak ere eskura izanen dira, baita zalantza-postontzi bat ere.\ninternet bidez posta prestación-eu probintziak telefono


Politeismoa eta sekularizazioa — Eibar.ORG | Eibarko peoria\nHemen zaude: Hasiera / Blogak / Markos Zapiain / Politeismoa eta sekularizazioa\nPoliteismoa eta sekularizazioa\nMarkos Zapiain 2015/10/02 19:21\nMitologia grekoa bizirik zegoenean Mediterraneo osoan kontatzen ziren Apolo, Odiseo, Afrodita eta gainerakoei buruzkoak, Egipto eta Turkiatik hasi eta Hispania arte. Irunen bada erromatarren hilerri edo nekropoli bat, Ama Xantalenen, eta Jupiter, Minerva, Diana, Marte eta enparauen irudiak agertu dira, alegia, erromatartutako Jainko grekoen botozko irudiak.\nIrun/Oiasson latinez, baina gehienetan grekeraz beneratu zituzten hurrengo sarreretan ezagutuko ditugun Jainkoak, grekera baitzen garai hartako ingelesa, edo Erdi Aroko latina, batez ere jende ikasiaren artean. Ahalik eta irakurlerik gehienengana iritsi nahi bazenuen, grekeraz idatzi behar. Koiné Glossa edo hizkuntza komuna zeritzoten Mediterraneo osoan ulertzeko moduan asmatu zuten grekera batuari, hizkuntza komuna. UPyDk horrelaxe izendatzen du orain gaztelania, Konstituzio sakratua pentsatua eta idatzia izan zen hizkuntza. Era berean, Jainko Jaunak grekera batu hartan idatzi zuen Bibliako Itun Berri gehiena.\nMitologia horrek jendearen eguneroko bizitza erabakitzen zuen. Oro har, Odisean eta Iliadan kontatutakoak historikotzat jotzen zituzten, eta tenpluak eta sakrifizioak eskaintzen zizkieten Zeus, Hera, Hades, Artemisa, Hefaistos, Atenea, Afrodita, Ares, Apolo, Poseidon, Demeter, Dionisori. Sarritan hamabi izaten ziren olinpiarrak, Jesusen dizipuluak bezala. Homero oinarri azaltzen zituzten fenomeno naturalak, historia, etika. Homero izan zen Greziaren irakaslea. Odisean eta Iliadan ikasten zuten greziarrek zer den zintzoa izatea, edo ergela, zer den erotzea, maitemintzea, hiltzea.\nMitoak jasotzen dituzten idazkiak ez daude liburu kanoniko bakar batean bilduak, Bibliaren edo Koranaren antzera. Asko dira mitografoak, K.a. 8. mendetik K.o. 3. mendera luzatzen da haien jarduna, Homero, Hesiodo, Eskilo, Sofokles eta Euripides tragikoak, Pseudo-Apolodoro, Platon bera, Plutarko, latindarren artean Ovidio... Horrela, mitoek tokian tokiko eta garaian garaiko kutsua hartzen dute eta hainbat aldaki dituzte. Halatan, nik mitoren bat kontatzean hanka sartu eta norbaitek salatuz gero, ihardets niezaioke aldaera desberdinak darabiltzagula, nik zehazki Pseudo-Apolodororena. Azken batean, nork irakurtzen du gure artean Pseudo-Apolodororen mitografia? Angel Errok apika, baina aingerutiar ez ezik olinpikoegia ere bada nire hanka-sartzeak salatzen denbora galtzen ibiltzeko. Lasai sartuko dut hanka hortaz behin eta berriz.\nEdozein gisaz, aipaturikoak idazleak dira, baina mitoak ahozkotasunean murgildutako kultura batean sortu ziren; eta gerora ere, idatziz jaso zituztenean, ez ziren bakardadean eta isilik irakurriak izateko idatzi, baizik eta errezitatuak izateko.\nFilosofia agertu zenean mito horiek osatzen zuten grekoen irudikapenen orea, mitoen gainean edo mitoekin batera agertu zen Filosofia, eta, aurkakotasunak aurkakotasun, Filosofiak inoiz ez dio utzi apur bat mitikoa izateari.\nMitoen mundu-ikuskerak dakarren grazietako bat da ezen erlijio politeista baten izenean inoiz ez dela hilketarik egin. Egiazko bakarra omen den Jainkoagatik lagun hurkoa hiltzea monoteismoen berezitasuna eta mania izan da, batik bat kristauena, eta baita islamdar eta juduena ere.\nFilosofia agertu zen lurraldean, Grezian, esan bezala, mitoa bazen ere nagusi, eta sarritan kontrakotasun bat ezarri nahi izan bada ere mitoaren eta filosofiaren artean, Cornford, Gigon, Blumenberg, Vernant eta Iturriotz bezalako adituek garbi erakutsi digute mitoan logos franko dagoela, eta logosean berriz mito asko. Kontzeptuak ezin du narrazioa erabat eta behin betiko azaldu. Platonek xede zuen heziketaren erdigunetik mitoa kendu eta arrazoi matematiko eta dialektikoa ezartzea, baina hala ere ez zion muzin egin nahi izan mitoaren erabilerari bere egitasmoen berri emateko. Garai historiko desberdinek modu berezian baliatu eta bizi izan dituzte mito horiek. Dioniso, Prometeo, Pan eta Edipo bezalako Greziako mitoak bizi-bizi dabiltza gure artean oraindik, Goetheren Prometeo, Freuden Edipo edota Laura Mingegiren Sisifo lekuko. Bestalde, Lévi-Straussen esanetan, mito baten edozein interpretazio ere mitikoa da era berean, mitoaren aldakietako bat. Freuden interpretazioa Ediporen mitoaz Ediporen mitoaren kontakizuna bezain mitikoa litzateke.\nVernant, Gigon, Cornford eta , Ferry adituek diotenez, Greziako filosofiako muin nagusiak lehenagotik zituen mitoak erakutsiak. Esaterako, zein da bizitzaren zentzua, zer da gizakiarentzat bizimodu ona: funtsezko galdera horri erantzuna filosofiak gerora kontzeptuetan garatuko zuen, baina ordurako aspalditik zuen mitoak narrazioen bidez iradokia.\nMito grekoen nire irakurketak sekularizazio deitu izan dena onartuko du ia beti, hau da, ikuspuntu razional zientifiko eta laikoak mitoaren muin sakratua bere baitan balerama bezala jokatuko dut. Horrela ikusten dute kontua, besteak beste, Nietzschek, Max Weberek, Karl Löwithek, Schmittek, Jean-Pierre Vernant erresistentziako heroiak, Marcel Gauchetek, Joxe Azurmendik, Ander Iturriotzek, Luc Ferryk.\nSekularizazioari dagokionez, zenbait filosofok begien bistakotzat jotzen dute, alde batetik, kristauek lehenbiziko mendean DENOK garela berdin Jainkoaren seme-alabak aldarrikatu zutelako dauzkagula gaur egun Giza Eskubideak, unibertsalak diren Giza Eskubideak hain zuzen. Erlijio kristauaren unibertsaltasunaren itzulpen laikoa litzateke Giza Eskubideen unibertsaltasuna; Nietzsche batek kristau etikaren sekulartze apenas disimulatutzat ditu 1789an aldarrikatu Giza Eskubideak, Ferryk zehazki Nazareteko Jesusek kontatutako talentuen parabolarena (Mateo 25, 14-30).\nBestetik, Löwithen ildotik, historiaren filosofia modernoak kristau eskatologiaren sekulartzeak lirateke: kristauek historia azken egunera arteko ibilbide gisa ikusten dute, Azken Judiziora artekoa (horixe izango da Denboraren Amaiera), eta horren “ondorioz” genuke PROGRESOA giza historia ulertzeko funtsezko kontzeptu, hortik letozke Hegelen eta Marxen Historiaren Filosofiak, eta azken iraultzaren osteko komunismoa zuzenean letorke Azken Judizioaren osteko zerutik.\nHirugarrenik, Schmitten ustez, kontzeptu juridiko moderno garrantzitsuenak kontzeptu teologiko sekulartuak lirateke (subiranotasuna, eta abar).\nAzkenik, Max Weberek dio kapitalismoa herri protestanteetan garatu zela batez ere, Luterok sinesten zuelako gure mundualdiko arrakasta ekonomikoak adieraziko lukeela gure arima hil ostean salbatuko dela.\nOrdea, oso kontuan hartzekoak dira Hans Blumenbergek sekularizazio kontzeptuaren erabilerari eginiko kritikak, batez ere “La legitimación de la Edad Moderna” liburuan. Izan ere, egia da sekularizazioaren aitzakian esajerazio komiko samarrak ere egin izan direla, besteak beste ikastetxeetako azterketak eta notak ipintzea kristauen eskatologiatik eta Azken Judiziotik eratorri nahi izan direlarik: suspentsoa errudun bekatariari dagokio, eta beraz infernura; gainditzeak berriz arimaren salbazioa adieraziko luke, zerura.\nBlumenbergek nolabaiteko autonomia onartzen dio Modernitateari: dena sekularizazioaren arabera mekanikoki ulertzea ezer ganoraz ez ulertzeko modu ugarietako bat iruditzen zaio.


Kathrine Switzer, “Kirol Balioen Deusto Saria” | Gaurkotasuna | Deusto\nKathrine Switzer, “Kirol Balioen Deusto Saria”\n2018ko azaroak 13Donostiako Campusa\nKathrine Switzer-ek, emakumeen berdintasuna kiroletan aldarrikatzen erreferente denak, Kirol Balioen Deusto Saria jaso zuen, DeustoForum Gipuzkoaren “Pioneras – Emakumeak leman” hitzaldi zikloaren barruan, joan den azaroaren 13an. Loiola Centrumen, Deustuko Unibertsitatearen Donostiako campusean, izan zen ekitaldi hunkigarrian.\nFelix Arrieta DeustoForum Gipuzkoako zuzendariaren ongietorriko hitzek eman zioten hasiera ekitaldiari. Markel Olano Gipuzkoako Ahaldun Nagusiak, segidan, hauxe azpimarratu zuen: “Kathrine Switzer argi egiten digun sinboloa da eta eredu izan behar du eguneroko jardunean, gauzak aldatu ahal izateko”. Ondoren, Jabier Muguruza musikari eta idazleak “Kathrine Switzer” abestu zuen (kanta bat eskainia zion duela urte batzuk maratoietako korrikalari ospetsuari), Alazne Mujikak gidatutako solasaldiari lekukoa pasatzeko. Deustuko Unibertsitateko Gizarte eta Giza Zientzien Fakultateko irakasleak emakumeen maratoietako parte hartzearen errepaso historikoa egin zuen, 1967an Switzerrek debutatu zuenetik Donostiako maratoiaren I. ediziora, Rosi Talavera irabazle izan zenera (1978an). Lourdes Gabarain tolosarra ere izan zuen gogoan, 1977an Bordeleraino joan eta maratoia amaitzen lehenengo emakume espainiarra; baita Matilde Gomez, Montse Campos eta Ester Inés Mañé ere, Espainian emakumeen parte hartzea baimendu zuen lehenengo maratoi probako podioa osatu zuen hirukotea. Palafrugellen izan zen hori, 1978an. Alazne Mujikak aparteko eran eskerrak eman zizkion Switzerri, hitza eman baino lehenago: “Maria Luisa, Usoa, Amaia, Claudia, Maite, Maria, Nere, Begoña, Leire, Isabel, María Jesús, Eguzkiñe, Eva, Idoia, Eneritz, Izaro, Macu, Oiana eta beste asko 42 kilometro eta 195 metroak aitzindari horiei esker korritzen dituzten, ditugun emakumeak gara. Kristalezko sabaia hautsi zuten, sabaietariko bat, batzuk begien bistakoak, beste batzuk, tamalez, ikusezinak. Mila-miloi esker, Kathrine, Kathy. Eskerrik asko, besteak beste, gure entrenatzaileek ez gaituztelako 30 milia, ia 50 km, korritzera behartzen, maratoia bukatu dezakegun frogatzeko. Hona ere iritsi gara, geratzeko iritsi ere. Zurea da hitza, Kathrine”.\nKathrine Switzerrek, hitzaldiaren hasieran, eskerrak eman zizkion Deustuko Unibertsitateari gonbidapenagatik, eta Euskal Herrian kirol arloan emakumeen berdintasunaren alde hainbeste lan egiten dutenei eskaini zien hitzaldia (Fortuna Kirol Elkarteak Behobia-Donostiaren 2025eko lehiaketarako 50/50 proiektua jarri zuen adibide gisa). Belar gaineko hockeyan hasi zela gogoratu zuen eta egunero korrika egiten hasi behar izan zuela, kirolari hobea izateko, 12 urteko neskatila zela: “korritzen nuen egun bakoitza garaipen bat zen; horrelaxe gogortu nintzen institutuan ere; ongi sentitzen nintzen, konfiantza osoz”. “Talentua eta gaitasunak denongan daude; helduon erantzukizuna da gazte jendeari erraztasunak eta aukerak ematea” azpimarratu zuen Kathrinek. Siracusako Unibertsitateko garaiak ere izan zituen gogoan. Kazetaritza ikasi zuen, “emakumeen lorpenak kontatzeko”. Bertan zela eman zuen izena atletismoko gizonezkoen taldean, ez baitzegoen neskentzako kirolik; eta han ezagutu zuen Arnie Briggs ere, unibertsitate hartako gizonezkoen kross taldeko zuzendaria. “Arnie, izatez, unibertsitateko postaria zen, baina 50 urte zituenez eta Bostoneko 15 maratoitan parte hartua zenez, haren hankek bazuten esperientzia nahikoa entrenatzaile izateko. Hunkituta, taldean emakume bat ikustean, bere babespean hartu ninduen prestakuntza aldian eta entrenamenduetan hasi ginen. Gauero hainbat milia korritzen genituen unibertsitatearen inguruan, batzuetan elur ekaitzak inguraturik. Arniek Bostoneko maratoiko istorioak kontatzen zizkigun, bitartean. Oso gogoko nuen haren istorioak entzutea, baina 1966ko abenduaren erdialdera, korritzen gindoazela, ikaragarrizko eztabaida izan nuen berarekin. Gau hartan sokak askatu eta esan nion: Utzi diezaiogun Bostoneko maratoiaz hitz egiteari eta korritu dezagun! Arniek bereari eusten zion, distantzia luzeegia zela emakumeentzat”. Kathrinek frogatu zion distantzia korritu zezakeela, bazuela ahalmena, eta halaxe eman zuen izena Bostoneko maratoian, 1967an, KV Switzer siglak erabilita, emakumea zela inork jakin ez zezan. Hitzaldian adierazi zuen bezala, “gaur egun, badakigu emakumeok gizonek baino malgutasun handiagoa dugula, iraun handiagoa eta erresistentzia handiagoa dugula, hainbesteko abiadura ez badugu ere”; eta erantsi zuen: “Emakumeok gaitasun bakanak ditugu, bizitzako beste esparru batzuetan oraindik aurkitu ez ditugunak”.\nKirolari aitzindariak maratoiko eszena ezaguna nola gertatu zen azaldu zuen, Jack Semplek, lasterketako zuzendarietariko batek, bultza egin eta dortsala erausi nahi izan zionekoa, emakume izateagatik; eta Tom Millerrek, mutil lagunak, defenditu zuenekoa: “oso haserre nengoen eta bertan behera uztea pentsatu nuen, etxera joan eta amarekin egon nahi nuen; baina ezin nuen lasterketa hura utzi, frogatu egin nahi nuen emakumeok ere maratoi bat korritu dezakegula”. Gertakari haren ondoren, Kathrinek bi helburu zituen buruan: atleta hobea izan nahi zuen eta aukerak sortu nahi zituen gainerako emakumeentzat. 1978an, Avon Run sortzeko lanean aritu zen buru-belarri, nazioarteko zirkuitu bat emakumeentzat, denborarekin 27 herrialdetara eta milioi bat parte hartzaile izatera iritsi zena. Parte hartze izugarri horrek eta lortutako markek konbentzitu zuten Nazioarteko Olinpiar Batzordea, emakumezkoen maratoia Los Angeleseko 1984ko Olinpiar Jokoetan sartzeko. 2015ean, “261 Fearless” sortu zuen, irabazi asmorik gabeko mundu mailako erakunde bat, korrika egitea emakumeak ahalduntzeko eta elkartzeko bide bihurtzeko, tokiko klubak, hezkuntza programak, komunikazioko plataformak eta gizarte ekitaldiak sortuz. Kathrinek, hitzaldiari amaiera emateko, gizarte mailako bidegabekerien aurrean axolagabe ez jokatzearen garrantzia azpimarratu zuen ikasleen aurrean: “gizarte bidegabekeria asko aldatu ditzakezue, aldaketa txikiak badira ere; baina beti merezi du aldatzea”.\nJardunaldiaren azken zatian, Maialen Lujanbio bertsolariak aitorpeneko bertso hunkigarriak eskaini zizkion, 1967an, dortsalaz maratoia korritu zuen lehenengo emakumeari (atxikita doaz bertsoak PDF formatuan). Jarraian, “Kirol Balioen Deusto Saria” eman zion Kathrine Switzerri Josean Rodríguez Ranzek, Deustuko Unibertsitatearen Donostiako campuseko errektoreordeak, Maialen Lujanbio, Beñat Egidazu (Deustuko ikaslea eta Hondarribiko arraunlaria) eta Ane Arbillaga (Deustuko irakaslea eta Donibaneko arraunlaria) ondoan zituela. Felix Arrieta DeustoForum Gipuzkoako zuzendariak azken hitzetan adierazi zuen bezala, “Deustuko Unibertsitateak Kirol Balioen Deusto Saria ematen du kiroletako giza balioak eta balio unibertsalak aitortzeko eta, kasu honetan, Kathrine Switzerri saria ematen dio atletismoan berdintasunaren alde egin duen ekarpenagatik”. Jardunaldiaren amaieran, taldeko argazkiak atera zituzten, hainbat kirol modalitatetan diharduten Deustuko ikasleek.\nAmbergen (Alemanian) 1947an jaio bazen ere, estatubatuar nazionalitatea hartu zuen Switzerrek eta lehenengo emakumea izan zen maratoia dortsalaz korritzen, Bostonen, 1967an. Ordura arte, gizonek baino ez zuten parte hartzen. Debekua gorabehera, Kathrinek proba korritu eta amaitu egin zuen 4 ordu eta 20 minututan. Eta balentria hark erreferente bihurtu zuen emakumezkoen kiroletan. 1974ko New Yorkeko maratoia ere irabazi zuen eta bigarren geratu zen Bostoneko 1975eko maratoian. Ordukoa da bere markarik onena: 2 ordu, 51 minutu eta 37 segundo.\nDeustuko Unibertsitatearentzat, kirola, bizimodu osasuntsurako iturri izateaz gain, balioen eskola hobezina da. Kathrine Switzer DeustoForum Gipuzkoan izateak indartu egiten du gehiago Deustuko Unibertsitateak kirolarekin eta genero berdintasunarekin duen konpromisoa.


Pastorkua Jatetxea Gipuzkoan. Gure berezitasuna: haragia eta arrainak parrilan\nPastorkua jatetxeko jangelak\nPlater eta Bokadiloen Jangela\nPlater konbinatuak, razioak, sandwich-ak eta hanburgesak jateko jangela ederra...\nTalde haundientzako jangela. Karta eta menu desberdinak eskaintzen ditugu....\nBetiko sukaldaritzaz gozatzeko jangela. Karta, eguneko eta astebukaerako menua, etab. eskaintzen ditugu...\nMenu Tradizional Berria\n■ Menu Tradizional Berria 4 txotx aukera desberdinekin 24 € soilik Eskaintza Ikusi\nPastorkua jatetxea Gipuzkoan, Azpeitian, herri erdialdean kokatuta dago. Elkartzeko toki aparta, jendea egunero biltzen da bertan bazkaltzeko, kafe bat hartzeko ...\nGure jatetxea kafetegia ere bada, kafe on batez gozatzeko, edo eta barra gainean ditugun pintxo eskaintza probatuz ardo edo edari bat hartzeko aukera ederra. Katetegiarekin batera urte osoan zehar zabalik mantentzen dugun terraza daukagu.\nGehien atsegin duzun janaria dastatzeko aukera izan dezazun jatetxean jangela ugari ditugu. Fast food delako janaria gogoko baduzu, goikaldeko jangelan sandwichak, hanburguesak, razioak, plater konbinatuak, bokadiloak, etab. zerbitzen ditugu. Sukalde tradizionala gogokoago baduzu, behekaldean bi jangela ditugu parrilan egindako haragiez eta arrainez disfrutatzeko aukera eskainiz, bai zuen bikotekidearekin edo taldean, familiarekin, lagunekin, etab. etorri ahaz izango duzularik.\nHonetaz gain eguneko menua, astebukaerako menua, sagardotegiko menua eta baserriko menua dugu talde haundientzako.\nEtor zaitez Pastorkua jatetxera eta gozatu gure janariaz.


Agate Deuna 09 – Egizu elkartea\nAgate Deuna 09\nOtsailarekin batera helduko zaigu, euskal ohituretan horren sustraiturik dauden egun sailatu sorta. Guk urtero legez Agate Deuna bezperako zita ez dugu galdu nahi.\nHorretarako Algortako Bertsolari Eskolakoekin eta Aek-koekin batera, kantuan aterako gara. Aurten egitarau berezia izango dugu: goizetik irtengo gara Martiartuko baserrietatik abestera, eguerdian bazkari legea egin eta arratsaldez Azkorriko baserrietan zehar ibiliko gara. Azkenik, iluntzean, Algortan zehar urtero egiten dugun osteratxoa egingo dugu.\nHorrenbesteko maratoia ondo irten dadin, entseguak ere egin beharko ditugu. Astearteetan, urtarrilak 27 eta otsailak 3, 20:00etan Itxasganen lotuko gara entsaiatzeko. Gogoz zabiltzatenok, bertaratu eta otsailaren 4an egingo dugunaren berri zabalagoa izango duzue.\nAhotsak zaindu eta, animo!!!\nEgizu Getxo Euskaldun elkartea2009-01-26T19:37:35+01:002009-01-26|agenda|0 Comments


Bideoa: nola bete tipo bat videochat\nPosted on 10.03.2019, 21:30 By Goodsite\nTalde prest. Besterik ez duzu bat prestatzen ari dira lehen data: kontuan hartu xehetasun guztiak, eta ez galdu, nahiz eta gauza gutxi. Nagusia zera da, ez da overdo. Saiatu gutxiago erabili makillajea, erreserbatzea formal janzteko benetako bilerak. Gainera, ez ostentatiously flaunt bularrean. Ona begiratu behar duzu, ez provocatively. Bigarrenak, berriz, ezin alienatzeko solaskide, eta ez du okerreko ideia duzu buruz.\nBeraz, ensued luze eta interesgarria elkarrizketa, eskatu galdera asko bezala ahalik eta. Hau izango da baimendu ez bakarrik parte hartzea interesgarria elkarrizketa eta ezagutzen lagunduko dizu, solaskide hobeto. Adibidez: zer kirol egiten duzu uste da bortitzena. Hau izan liteke abiapuntu luze bat, hainbat gairi buruzko eztabaida. Saihestu galdera hori ematen bakarrik bi erantzun: Bai edo ez. Bihurtzen da elkarrizketa bat sartu hildako amaiera eta baldar bat sortzen isiltasuna.\nEz izan zalantzarik, ekimena hartu beren eskuetan. Bada, ikusiko duzu tipo hori apur bat lotsati edo bila elkarrizketa gaia, kontrola hartu egoera eta ezarri tonu zure elkarrizketa. Irekia izango da, hitz zuzen eta ez dissemble. Gogoratu zarela komunikatzeko sarean, eta ez dago leku ukituak. Bada, zentzuduna, nahi duzun bezala, utzi zion jakin. Baina distantzia jakin bat behar du oraindik ere antzeman: ez sartu errebelazioa, hau da, ez da esaten denean bilera. Hori egin ahal izateko, denbora bat izango da, bada, zure komunikazio jarraipena izango du. Denek buruz hitz egitea maite bere burua, eta gustuko izan entzun. Aukera eman zion vent eta sentitzen bezalako arreta zentroa. Buruz galdetu interesak eta lehentasunak: ziurrenik zuen gogoko du bideo-joko edo gogoko marka garagardoa. Esango erantzuna beren lehentasunei buruz. Ez galdu aukera argudiatzeko, berari buruz zerbait. Ez ahaztu umore. Neska da baloratzen baino gutxiago mutilak. Saiatu egin zion barre eta irribarre, emozio positiboak bezala kito laguntzea kokapena eta sinpatia. Honako horiek simple arauak, gai izango duzu arreta erakartzeko bat lasaia eta polita da sorpresa zion. Nagusia zera da, ez da overdo, eta lo natural\n← Ezagutza telefono mugikorrak Brasilen. Datazio helduentzat. Izen-ematea gabe. Benetako argazkiak\nOnline Webcams Brasilen denbora errealean →\n© 2019 Bideo-Txata Brasilen


Zinema - Ayuntamiento de Sanguesa/Zangoza HOME\nTom eta Jerry, animazioaren historiako katu eta sagu ezagunenak, berriz elkartzen dira. Jerryk New Yorkeko hotel batean eman du izena ezkontza garrantzitsu baten egunean. Jabeak Tom kontratatu behar du Jerryz libratzeko. Bere lehia hasten da eta katuaren eta saguaren jokoak hotelaren egonkortasuna eta ezkontza mehatxatzen ditu.\nIkusle guztiendako. 9 urtetik beherakoek helduekin joan bejar dute.\nLekua: Karmengo Entzunaretoa.\nSarrerak: 3 €.